polyglot-tagger/wikipedia-language-snippets-filtered huggingface dataset:
ಮಹಾನ್‌ ಗೋಡೆಯು ಪೂರ್ವದಲ್ಲಿನ ಷಾನ್‌ಹೈಗುವಾನ್‌ನಿಂದ ಪಶ್ಚಿಮದಲ್ಲಿನ ಲೊಪ್‌ ನೂರ್‌ವರೆಗೆ, ಮಂಗೋಲಿಯಾದ ಒಳಭಾಗದ ದಕ್ಷಿಣದ ಅಂಚನ್ನು ಸ್ಥೂಲವಾಗಿ ರೂಪಿಸುವ ಒಂದು ಕಮಾನಿನಾಕಾರದ ಉದ್ದಕ್ಕೂ ಹಬ್ಬಿದೆ. ಪುರಾತತ್ತ್ವ ಶಾಸ್ತ್ರದ ಅತ್ಯಂತ ವ್ಯಾಪಕ ಸಮೀಕ್ಷೆಯು ಮುಂದುವರಿದಿರುವ ತಂತ್ರಜ್ಞಾನಗಳನ್ನು ಬಳಸಿಕೊಂಡು, ಇತ್ತೀಚೆಗಷ್ಟೇ ತೀರ್ಮಾನವೊಂದಕ್ಕೆ ಬಂದಿದ್ದು, ಅದರ ಅನುಸಾರ ಸಂಪೂರ್ಣ ಮಹಾನ್‌ ಗೋಡೆಯು ತನ್ನೆಲ್ಲಾ ಶಾಖೆಗಳೊಂದಿಗೆ, ರವರೆಗೆ ಚಾಚಿಕೊಳ್ಳುತ್ತದೆ. ಇದು ವಾಸ್ತವಿಕ ಗೋಡೆಯ ವಿಭಾಗಗಳಿಂದ, ಕಂದಕಗಳಿಂದ ಮತ್ತು ಗುಡ್ಡಗಳು ಹಾಗೂ ನದಿಗಳಂಥ ಸ್ವಾಭಾವಿಕ ಪ್ರತಿಬಂಧಕಗಳಿಂದ ಮಾಡಲ್ಪಟ್ಟಿದೆ.
ಮುಂಚಿನ ಕ್ವಿನ್‌ ಕೋಟೆ-ನಿರ್ಮಾಣಗಳಿಗಿಂತ ಭಿನ್ನವಾಗಿದ್ದ ಮಿಂಗ್‌ ನಿರ್ಮಾಣ ಕಾಮಗಾರಿಯು ಸದೃಢವಾಗಿತ್ತು ಮತ್ತು ಹೆಚ್ಚು ವಿಸ್ತಾರವಾಗಿತ್ತು. ದಮ್ಮಸುಮಾಡಿದ ಮಣ್ಣಿನ ಬದಲಿಗೆ ಇಟ್ಟಿಗೆಗಳು ಮತ್ತು ಕಲ್ಲನ್ನು ಬಳಸಿದ್ದು ಇದಕ್ಕೆ ಕಾರಣವಾಗಿತ್ತು. ವರ್ಷಗಳಾಗುತ್ತಿದ್ದಂತೆ ಮಂಗೋಲರ ಆಕ್ರಮಣಗಳು ಆಗಿಂದಾಗ್ಗೆ ಮುಂದುವರಿಯುತ್ತಲೇ ಹೋಗಿದ್ದರಿಂದ, ಗೋಡೆಗಳನ್ನು ದುರಸ್ತಿ ಮಾಡಲು ಹಾಗೂ ಬಲಪಡಿಸಲು ಮಿಂಗ್‌ ರಾಜವಂಶವು ಗಣನೀಯ ಪ್ರಮಾಣದಲ್ಲಿ ಸಂಪನ್ಮೂಲಗಳನ್ನು ಈಕಡೆಗೆ ವಿನಿಯೋಗಿಸಿತು. ನಿರ್ದಿಷ್ಟವಾಗಿ ಹೇಳುವುದಾದರೆ, ಬೀಜಿಂಗ್‌ನ ಮಿಂಗ್‌ ರಾಜಧಾನಿಗೆ ಸಮೀಪದ ವಿಭಾಗಗಳು ಸದೃಢವಾಗಿದ್ದವು.
ಬೀಜಿಂಗ್‌ನ ಉತ್ತರ ಭಾಗ ಮತ್ತು ಪ್ರವಾಸಿ ಕೇಂದ್ರಗಳ ಸಮೀಪವಿರುವ ಕೆಲವೊಂದು ಭಾಗಗಳು ಸಂರಕ್ಷಿಸಲ್ಪಟ್ಟಿದ್ದು, ವ್ಯಾಪಕವಾಗಿ ನವೀಕರಿಸಲ್ಪಟ್ಟಿವೆಯಾದರೂ, ಅನೇಕ ತಾಣಗಳಲ್ಲಿ ಗೋಡೆಯು ದುರಸ್ತಿ ಮಾಡಲಾಗದ ಸ್ಥಿತಿಯನ್ನು ತಲುಪಿದೆ. ಆ ಭಾಗಗಳು ಹಳ್ಳಿಯೊಂದರ ಆಟದ ಮೈದಾನವಾಗಿ ಇಲ್ಲವೇ, ಮನೆಗಳು ಹಾಗೂ ರಸ್ತೆಗಳನ್ನು ನಿರ್ಮಿಸಲು ಬೇಕಾಗುವ ಕಲ್ಲುಗಳ ಒಂದು ಮೂಲವಾಗಿ ಪಾತ್ರವಹಿಸಬಹುದೆನಿಸುತ್ತದೆ. ಗೋಡೆಯ ವಿಭಾಗಗಳು ಗೀಚುಬರಹ ಮತ್ತು ವಿಧ್ವಂಸಕತೆಗೂ ಸಹ ಈಡಾಗುವಂತಿವೆ. ಗೋಡೆಯು ನಿರ್ಮಾಣದ ಹಾದಿಯಲ್ಲಿರುವುದರಿಂದಾಗಿ ಕೆಲವೊಂದು ಭಾಗಗಳು ನಾಶಗೊಳಿಸಲ್ಪಟ್ಟಿವೆ.
ಈ ನಂಬಿಕೆಗಿರುವ ಅತ್ಯಂತ ಹಳೆಯ ಉಲ್ಲೇಖಗಳಲ್ಲೊಂದು ವಿಲಿಯಂ ಸ್ಟೂಕೆಲಿ ಎಂಬ ಇಂಗ್ಲಿಷ್‌ ಪ್ರಾಚೀನಾನ್ವೇಷಕನಿಂದ 1754ರಲ್ಲಿ ಬರೆಯಲ್ಪಟ್ಟ ಪತ್ರವೊಂದರಲ್ಲಿ ಕಾಣಿಸಿಕೊಳ್ಳುತ್ತದೆ. ಸ್ಟೂಕೆಲಿಯ ಪತ್ರದಲ್ಲಿರುವ ಸಾಲುಗಳು ಹೀಗಿವೆ: "ಎಂಬತ್ತು ಮೈಲುಗಳಷ್ಟು ಉದ್ದದ ಈ ಪವಾಡ-ಸದೃಶ ಗೋಡೆಯು , ಕೇವಲ ಚೀನಾದ ಗೋಡೆಯಿಂದ ಅತಿಕ್ರಮಿಸಲ್ಪಟ್ಟಿದ್ದು, ಅದು ಭೂಮಂಡಲದ ಮೇಲಿನ ಒಂದು ಗಮನಾರ್ಹವಾದ ಆಕಾರವನ್ನು ರೂಪಿಸುತ್ತದೆ, ಮತ್ತು ಅದನ್ನು ಚಂದ್ರನಿಂದ ಗ್ರಹಿಸಬಹುದಾಗಿದೆ."
ಇಲ್ಲಿಯವರೆಗೆ ಕಂಡುಹಿಡಿಯದ, ಮಿಂಗ್‌ ರಾಜವಂಶದ ಅವಧಿಯಲ್ಲಿ ಕಟ್ಟಲಾದ ಹೆಚ್ಚುವರಿ 290 ಕಿಲೋಮೀಟರುಗಳಷ್ಟು ಗೋಡೆಯ ಭಾಗಗಳು 2009ರಲ್ಲಿ ಪತ್ತೆಯಾದವು. ಹೊಸದಾಗಿ ಕಂಡುಹಿಡಿಯಲ್ಪಟ್ಟ ವಿಭಾಗಗಳು ಉತ್ತರ ಭಾಗದ ಲಯೋನಿಂಗ್‌ ಪ್ರಾಂತ್ಯದಲ್ಲಿರುವ ಹುಷಾನ್‌ ಪರ್ವತಗಳಿಂದ ಪಶ್ಚಿಮ ಭಾಗದ ಗನ್ಸು ಪ್ರಾಂತ್ಯದಲ್ಲಿನ ಜಿಯಾಯುಗುವಾನ್‌ವರೆಗೂ ಹಬ್ಬಿವೆ.
ಶುಷ್ಕ ವಲಯದಾದ್ಯಂತ ಬೀಸಿದ ಮರಳ ಬಿರುಗಾಳಿಗಳಿಂದಾಗಿ ಕಾಲಾನಂತರದಲ್ಲಿ ಈ ವಿಭಾಗಗಳು ಮುಳುಗಿಹೋದವು.
5ನೇ ಶತಮಾನದ ಯಿಂದ ಮೊದಲ್ಗೊಂಡು, ಹಲವಾರು ಗೋಡೆಗಳು ಕಟ್ಟಲ್ಪಟ್ಟಿದ್ದು, ಅವು ಮಹಾನ್‌ ಗೋಡೆ ಎಂದು ಉಲ್ಲೇಖಿಸಲ್ಪಟ್ಟಿವೆ. ಕ್ವಿನ್‌ ಷಿ ಹುವಾಂಗ್‌ ಎಂಬ ಮೊದಲನೆಯ, ಚೀನಾದ ಚಕ್ರವರ್ತಿಯಿಂದ 220–206 ಯ ನಡುವಿನ ಅವಧಿಯಲ್ಲಿ ನಿರ್ಮಿಸಲ್ಪಟ್ಟ ಗೋಡೆಯು ಅತ್ಯಂತ ಪ್ರಸಿದ್ಧವಾದವುಗಳಲ್ಲಿ ಒಂದಾಗಿದೆ. ಆ ಗೋಡೆಯ ಅಲ್ಪ ಭಾಗವು ಉಳಿದುಕೊಂಡಿದೆ; ಈಗ ಅಸ್ತಿತ್ವದಲ್ಲಿರುವ ಗೋಡೆಯ ಬಹುಭಾಗಗಳು ಮಿಂಗ್‌ ರಾಜವಂಶದ ಅವಧಿಯಲ್ಲಿ ನಿರ್ಮಿಸಲ್ಪಟ್ಟವು.
ವೈರಿಗಳ ಚಲನವಲನಗಳ ಕುರಿತು ರಕ್ಷಕ ಸೈನ್ಯಗಳನ್ನು ಎಚ್ಚರಿಸುವ ಹಾಗೂ ಸೈನ್ಯದ ಬಲವನ್ನು ಹೆಚ್ಚಿಸುವ ಸಾಮರ್ಥ್ಯವೂ ಸೇರಿದಂತೆ, ಮಹಾನ್‌ ಗೋಡೆಯ ಉದ್ದಕ್ಕೂ ಇರುವ ಸೇನಾ ತುಕಡಿಗಳ ನಡುವಿನ ಸಂವಹನೆಯು, ಹೆಚ್ಚಿನ ಪ್ರಾಮುಖ್ಯತೆಯನ್ನು ಪಡೆದುಕೊಂಡಿತ್ತು. ಸೂಚನಾ ಗೋಪುರಗಳನ್ನು ಅವುಗಳ ದೃಗ್ಗೋಚರತೆಯ ಕಾರಣಕ್ಕಾಗಿ ಬೆಟ್ಟದ ತುದಿಗಳ ಮೇಲೆ ಅಥವಾ ಗೋಡೆಯ ಉದ್ದಕ್ಕೂ ಇರುವ ಇತರ ಎತ್ತರದ ಬಿಂದುಗಳಲ್ಲಿ ನಿರ್ಮಿಸಲಾಗಿತ್ತು.
ದಿ ಗ್ರೇಟ್‌ ವಾಲ್‌ ಆಫ್‌ ಚೀನಾ ಅಥವಾ ಎಂಬುದು ವಿವಿಧ ಪರಂಪರೆಯ ರಾಜವಂಶಗಳ ಅವಧಿಯಲ್ಲಿ ಕಂಡುಬಂದ ಚೀನಾದ ಸಾಮ್ರಾಜ್ಯದ ಉತ್ತರದ ಗಡಿಭಾಗಗಳನ್ನು ರಕ್ಷಿಸಲು 5ನೇ ಶತಮಾನ ಮತ್ತು 16ನೇ ಶತಮಾನದ ನಡುವೆ ನಿರ್ಮಿಸಿ, ಮರುನಿರ್ಮಿಸಿ, ಮತ್ತು ನಿರ್ವಹಣೆ ಮಾಡಲ್ಪಟ್ಟ, ಉತ್ತರದ ಚೀನಾದಲ್ಲಿನ ಕಲ್ಲು ಮತ್ತು ಸುಟ್ಟ ಜೇಡಿಮಣ್ಣಿನ ಕೋಟೆ-ನಿರ್ಮಾಣಗಳ ಒಂದು ಸರಣಿಯಯಾಗಿದೆ.
ಕ್ವಿಂಗ್‌ ಆಡಳಿತದಡಿಯಲ್ಲಿ, ಚೀನಾದ ಗಡಿಗಳು ಗೋಡೆಗಳಿಂದಾಚೆಗೆ ವಿಸ್ತರಣೆಗೊಂಡವು ಮತ್ತು ಸಾಮ್ರಾಜ್ಯಕ್ಕೆ ಮಂಗೋಲಿಯಾವು ಸೇರ್ಪಡೆಗೊಂಡಿತು. ಆದ್ದರಿಂದ ಮಹಾನ್‌ ಗೋಡೆಯ ನಿರ್ಮಾಣ ಕಾಮಗಾರಿ ಮತ್ತು ದುರಸ್ತಿ ಕಾರ್ಯಗಳು ಸ್ಥಗಿತಗೊಂಡವು.
ಈ ಕೆಳಗಿನ ವಿಭಾಗಗಳ ಪೈಕಿ ಕೆಲವು ಬೀಜಿಂಗ್‌ ನಗರಸಭೆಯಲ್ಲಿದ್ದು ಅವುಗಳನ್ನು ನವೀಕರಿಸಲಾಯಿತು ಮತ್ತು ಇಂದಿನ ಆಧುನಿಕ ಪ್ರವಾಸಿಗರು ಇಲ್ಲಿಗೆ ನಿರಂತರವಾಗಿ ಭೇಟಿನೀಡುತ್ತಿದ್ದಾರೆ.
ಇಟ್ಟಿಗೆಗಳ ಬಳಕೆಗೆ ಮೊದಲು, ದಮ್ಮಸುಮಾಡಿದ ಮಣ್ಣು, ಕಲ್ಲುಗಳು, ಮತ್ತು ಮರದಿಂದ ಮಹಾನ್‌ ಗೋಡೆಯು ಪ್ರಮುಖವಾಗಿ ನಿರ್ಮಿಸಲ್ಪಟ್ಟಿತು.
ಹರಿಪ್ರಸಾದ್ ಚೌರಾಸಿಯಾರ ಜನನವಾದದ್ದು ಕುಸ್ತಿ ಪೈಲವಾನರ ಮನೆತನದಲ್ಲಿ.ಇವರ ತಂದೆ ಕುಸ್ತಿಪಟುವಾಗಿದ್ದರು. ಚಿಕ್ಕಂದಿನಲ್ಲಿಯೇ ಇವರ ತಾಯಿ ಇವರನ್ನು ಬಿಟ್ಟಗಲಿದರು. ಇವರ ತಂದೆಗೆ ಹರಿಪ್ರಸಾದರು ತಮ್ಮಂತೆಯೆ ಕುಸ್ತಿಪಟುವಾಗಬೇಕೆಂಬ ಆಸೆ, ಆದರೆ ಇವರಿಗೆ ಸಂಗೀತ ಕಲಿಯುವ ಆಸೆ, ಹಾಗಾಗಿ ಗೌಪ್ಯವಾಗಿ ಸಂಗೀತ ಕಲಿಯಲು ಪ್ರಾರಂಭಿಸಿದರು. ಸಂಗೀತವನ್ನೂ ಕಲಿಯುತ್ತಿದ್ದರೂ ಪ್ರತಿದಿನವೂ ಗರಡಿ ಮನೆಗೆ ಹೋಗಿ ಕುಸ್ತಿ ಪಟ್ಟುಗಳನ್ನು ಅಭ್ಯಾಸ ಮಾಡುತ್ತಿದ್ದರು, ನಂತರ ಗೌಪ್ಯವಾಗಿ ಸಂಗೀತ ಕಲಿಕೆ ಮತ್ತು ಗೆಳೆಯನ ಮನೆಯಲ್ಲಿ ಸಂಗೀತದ ತಾಲೀಮು. ತಾವೇನೂ ಒಳ್ಳೆಯ ಕುಸ್ತಿಪಟುವಾಗಿದ್ದಿಲ್ಲ, ತಂದೆಯ ಖುಷಿಗೆ ಗರಡಿಗೆ ಹೋಗುತ್ತಿದ್ದೆ, ಆದರೆ ಆವಾಗ ಮಾಡಿದ ತಾಲೀಮಿನಿಂದಾಗಿ ಬಂದ ದೇಹಧಾರ್ಡ್ಯತೆ ಮತ್ತು ಶ್ವಾಸಕೋಸ ಬಲ ಇವತ್ತಿಗೂ ಬಹಳ ಹೊತ್ತಿನ ತನಕ ತಮಗೆ ಕೊಳಲು ಬಾರಿಸಲು ಸಹಾಯ ಮಾಡುತ್ತಿರುವದಾಗಿ ಚೌರಾಸಿಯರವರು ಹೇಳುತ್ತಾರೆ.
ಇವರು ತಮ್ಮ ೧೫ನೇಯ ವಯಸ್ಸಿನಲ್ಲಿ ತಮ್ಮ ನೆರೆಯಲ್ಲಿದ್ದ ಪಂ.ರಾಜಾರಾಮರ ಬಳಿ ಗಾಯನವನ್ನು ಕಲಿಯಲು ಪ್ರಾರಂಭಿಸಿದರು. ನಂತರ ವಾರಣಾಸಿಯ ಪಂ.ಭೋಲಾನಾಥರ ಬಳಿ ಕೊಳಲು ವಾದನವನ್ನು ಕಲಿಯಲು ಪ್ರಾರಂಭಿಸಿದರು. ಬಹಳ ವರ್ಷಗಳ ನಂತರ ಆಕಾಶವಾಣಿಯಲ್ಲಿ ಕೆಲಸ ಮಾಡುತ್ತಿದ್ದಾಗ ಅನ್ನಪೂರ್ಣಾ ದೇವಿ ಯವರ ಬಳಿ ಹೆಚ್ಚಿನ ಮಾರ್ಗದರ್ಶನವನ್ನು ಪಡೆದರು. ಹರಿಪ್ರಸಾದರು ತಮ್ಮ ೧೯ನೇಯ ವಯಸ್ಸಿನಲ್ಲಿ ಒರಿಸ್ಸಾದ ಕಟಕ್ ಆಕಾಶವಾಣಿಯಲ್ಲಿ ಕೊಳಲು ವಾದಕರಾಗಿ ಸೇರಿಕೊಂಡರು, ೫ ವರ್ಷಗಳ ನಂತರ ಇವರಿಗೆ ಮುಂಬಯಿ ಆಕಾಶವಾಣಿಗೆ ವರ್ಗವಾಯಿತು. ಭಾರತದ ಒಂದು ಒಳ್ಳೆಯ ಕಲಾನಗರಿಯೂ ಆಗಿರುವ ಮುಂಬಯಿಯಲ್ಲಿ ತಮ್ಮ ಕೊಳಲು ವಾದನದ ಪ್ರದರ್ಶನದ ಜೊತೆಗೆ ಅನ್ನಪೂರ್ಣಾದೇವಿಯವರ ಮಾರ್ಗದರ್ಶನವೂ ಸೇರಿ ಇವರಿಗೆ ಸಂಗೀತದ ಇನ್ನೊಂದು ಜಗತ್ತಿನ ಅನಾವರಣವಾಯಿತು.
ಇಲ್ಲಿಯೇ ಇವರು ಸಂಪ್ರದಾಯದ ಅಡಿಪಾಯದ ಮೇಲೆ ತಮ್ಮ ಕಲ್ಪನೆಯನ್ನೂ ಸೇರಿಸಿ ತಮ್ಮದೇ ಆದ ಹೊಸ ಶೈಲಿಯನ್ನು ಪ್ರಾರಂಭಿಸಿದರು ಮತ್ತು ತಮ್ಮ ಸಂಗೀತ ಪ್ರತಿಭೆಯ ಉಚ್ಛ್ರಾಯ ಸ್ಥಿತಿಯನ್ನು ತಲುಪಿದರು. ಇವರು ತಮ್ಮ ಕೊಳಲು ವಾದನ ಶೈಲಿಯಲ್ಲಿ ಧ್ರುಪದ್ ಶೈಲಿಯ ಅಂಶಗಳನ್ನೂ ಅಳವಡಿಸಿಕೊಂಡಿದ್ದಾರೆ, ಆದ್ದರಿಂದ ಇವರ ಅಲಾಪ್ ದೀರ್ಘ, ಗಂಭೀರ ಮತ್ತು ತನ್ನದೇ ಆದ ಒಂದು ವಿಶಿಷ್ಟ ರೀತಿಯಲ್ಲಿ ಮೂಡಿಬರುತ್ತದೆ. ಜೀವಮಾನದಾದ್ಯಂತ ಜಗತ್ತಿನೆಲ್ಲೆಡೆಗೂ ತಮ್ಮ ಸಂಗೀತ ಕಚೇರಿಗಳನ್ನು ನಡೆಸಿರುವ ಇವರು ಭಾರತದ ಅಗ್ರಗಣ್ಯ ಶಾಸ್ತ್ರೀಯ ಸಂಗೀತಗಾರರಾಗಿದ್ದಾರೆ.ಇವರಿಗೆ ೨೦೦೦ ದಲ್ಲಿ ಪದ್ಮ ವಿಭೂಷಣ ಪ್ರಶಸ್ತಿ ನೀಡಿ ಗೌರವಿಸಲಾಯಿತು.
ಇವರು ಕೇವಲ ಸಾಂಪ್ರದಾಯಿಕ ಹಿಂದುಸ್ತಾನಿ ಸಂಗೀತಗಾರ ಮಾತ್ರವಲ್ಲದೇ ಹಿಂದಿ ಚಲನಚಿತ್ರರಂಗಕ್ಕೆ ಸಂಗೀತ ನಿರ್ದೇಶನವನ್ನು ಕೂಡ ಮಾಡಿದ್ದಾರೆ. ಪಂಡಿತ್ ಶಿವಕುಮಾರ್ ಶರ್ಮಾರ ಜೊತೆಗೆ ಸೇರಿ ಇವರು ಶಿವ-ಹರಿ ಎಂದು ಹಿಂದಿ ಚಲನಚಿತ್ರಗಳಿಗೆ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಇವರ ಸಂಗೀತ ನಿರ್ದೇಶನದ ಕೆಲವು ಚಿತ್ರಗಳೆಂದರೆ: ಲಮ್ಹೆ, ಚಾಂದನಿ, ಸಿಲ್ಸಿಲಾ, ಡರ್, ಫಾಸಲೇ.
ಪಂಡಿತ ಹರಿಪ್ರಸಾದ್ ಚೌರಾಸಿಯಾ ಹಿಂದುಸ್ಥಾನಿ ಶಾಸ್ತ್ರೀಯ ಸಂಗೀತ ಪದ್ಢತಿಯ ಅಂತರ್ರಾಷ್ಟ್ರೀಯ ಖ್ಯಾತಿಯ ಬ್ಞಾಸುರಿ ವಾದಕ. ಚೌರಸಿಯಾರವರು ಶಾಸ್ತ್ರೀಯ ಸಂಗೀತಗಾರರಾದರೂ ತಮ್ಮ ವಿಶಿಷ್ಟ ವಾದನ ಶೈಲಿಯಿಂದ ಬೇರೆ ಜನರನ್ನೂ ಮತ್ತು ವಿದೇಶಿಯರನ್ನೂ ಶಾಸ್ತ್ರೀಯ ಸಂಗಿತದೆಡೆಗೆ ಸೆಳೆದಿದ್ದಾರೆ.
ಹರಿದಾಸ ಮನೆತನದಿಂದ ಬಂದ ಬಳುವಳಿಯಾಗಿ ಪಾರ್ಥಸಾರಥಿಯವರ ರಕ್ತದಲ್ಲೂ ಹರಿದದ್ದು ಹರಿದಾಸ ಸಾಹಿತ್ಯವೇ. ಸೆಂಟ್ರಲ್ ಕಾಲೇಜಿನಲ್ಲಿ ಓದುತ್ತಿದ್ದಾಗ ನವ್ಯ ಸಾಹಿತ್ಯದ ಸುಳಿಗೆ ಸಿಕ್ಕಿ, ನವ್ಯರಂತೆ ತಾವೂ ಸಾಹಿತ್ಯ ರಚಿಸದಿದ್ದರೆ ಸ್ಥಾನವಿಲ್ಲವೆಂಬ ಭ್ರಮೆಯಿಂದ, ೧೯೭೧ರಲ್ಲಿ ‘ಹೂವು ಹಾವು ತೀರ್ಥ’ ಎಂಬ ಕಾದಂಬರಿಯೊಂದನ್ನು ಬರೆದಿದ್ದರಂತೆ. ಸ್ವಾಮೀಜಿಯೊಬ್ಬರು ಲೌಕಿಕ ಸೆಳೆತಕ್ಕೆ ಸಿಕ್ಕಿ ಪೀಠ ತ್ಯಜಿಸಿದ ಕಥಾವಸ್ತುವನ್ನು ಆ ಕಾದಂಬರಿ ಒಳಗೊಂಡಿತ್ತು. ಆದರೆ ಹರಿದಾಸ ಸಾಹಿತ್ಯದತ್ತ ಹರಿದ ಮನಸ್ಸು ‘ಹರಿದಾಸ ಅಕಾಡೆಮಿ’ ಹುಟ್ಟುಹಾಕಲು ಪ್ರೇರಣೆ ಒದಗಿಸಿತು. ಇದರಿಂದ ಹರಿದಾಸ ಸಾಹಿತ್ಯದ ಪ್ರಚಾರ ಕೈಗೊಂಡು, ಆ ಸಲುವಾಗಿ ದೇಶದೆಲ್ಲೆಡೆ ಪರ್ಯಟನೆ ಕೈಗೊಂಡದ್ದೇ ಅಲ್ಲದೆ, ವಿಶ್ವದಾದ್ಯಂತ ಪ್ರವಾಸ ಕೈಗೊಂಡು ಬಳಲಿದ್ದ ಮನಗಳಿಗೆ ಸಾಂತ್ವನ ನೀಡುವಂತಹ ಆಧ್ಯಾತ್ಮಿಕ ಉಪನ್ಯಾಸಗಳನ್ನು ನೀಡುತ್ತಾ ಬಂದರು. ಹೀಗೆ ಅವರು ವಿಶ್ವದಾದ್ಯಂತ ನೀಡಿರುವ ಒಟ್ಟಾರೆ ಪ್ರವಚನಗಳ ಸಂಖ್ಯೆ 4000ವನ್ನು ಮೀರಿವೆ.
ಅರಳುಮಲ್ಲಿಗೆ ಪಾರ್ಥಸಾರಥಿಯವರು ನಲವತ್ತಕ್ಕೂ ಹೆಚ್ಚು ಗ್ರಂಥಗಳನ್ನು ರಚಿಸಿದ್ದಾರೆ. ಇವುಗಳಲ್ಲಿ ವಿಷ್ಣುಸಹಸ್ರನಾಮ, ಅರಳು ಮಲ್ಲಿಗೆ ಅಮೃತ ನುಡಿಗಳು, ಹರಿದಾಸರ 4500 ಹಾಡುಗಳು, ವಾದಿರಾಜ ಸಂಪುಟ, ಶ್ರೀಪಾದರಾಜ ಸಂಪುಟ, ಶ್ರೀ ವ್ಯಾಸರಾಜ ಸಂಪುಟ, ಹರಿದಾಸ ಝೇಂಕಾರ ತರಂಗಿಣಿ, ಪುರಂದರ ಸಂಪುಟ, ದಾಸ ಸಾಹಿತ್ಯ ವೈಭವ, ಜನಪ್ರಿಯ ಭಜನ ಸಂಪುಟ, ರಂಗ ವಿಠ್ಠಲ, ದಾಸ ಸಾಹಿತ್ಯ ವಾಹಿನಿ, ಸಿರಿ ಕೃಷ್ಣ, ಮಧ್ವಾಚಾರ್ಯರು, ಸಂಸ್ಕೃತಿ ಪುರುಷರು, ಕಲಾ ತಪಸ್ವಿ, ಮಹತ್ತಾಗಿ ಚಿಂತಿಸು, ಆಡಳಿತ ಮೂಲ ತತ್ವಗಳು ಮುಂತಾದ ವೈವಿಧ್ಯಮಯ ಮತ್ತು ವಿದ್ವತ್ ಪೂರ್ಣ ಸಂಗತಿಗಳಿವೆ. ಇದಲ್ಲದೆ ಧ್ವನಿ ಸುರುಳಿ, ಮತ್ತು ಸಿ.ಡಿ.ಗಳ ಮೂಲಕವೂ ಹರಿದಾಸ ಸಾಹಿತ್ಯವೇ ಅಲ್ಲದೆ ಭಾಗವತ, ಭಗವದ್ಗೀತೆ, ರಾಮಾಯಣ ವಿಷ್ಣುಸಹಸ್ರನಾಮ, ಚಕ್ರ ಶಾಸ್ತ್ರ ಮುಂತಾದ ಮೌಲ್ಯಗಳು ಜನಸಾಮಾನ್ಯರಿಗೆ ತಲುಪುವಂತೆ ಶ್ರದ್ಧಾಪೂರ್ವಕವಾದ ಕಾಯಕ ಮಾಡುತ್ತಾ ಬಂದಿದ್ದಾರೆ.
ಹರಿದಾಸ ಸಾಹಿತ್ಯವನ್ನು ವಿಶಾಲವ್ಯಾಪ್ತಿಯಲ್ಲಿ ಪಸರಿಸುತ್ತಿರುವ ಅರಳುಮಲ್ಲಿಗೆ ಪಾರ್ಥಸಾರಥಿಯವರು ದೊಡ್ಡಬಳ್ಳಾಪುರ ಬಳಿಯ ಅರಳುಮಲ್ಲಿಗೆ ಎಂಬ ಹಳ್ಳಿಯಲ್ಲಿ ಮಾರ್ಚ್ ೨೨, ೧೯೪೮ರಂದು ಜನಿಸಿದರು. ಅವರ ತಂದೆ ಕೃಷ್ಣಮೂರ್ತಿರಾವ್ ಮತ್ತು ತಾಯಿ ರಂಗಮ್ಮನವರು. ಪಾರ್ಥಸಾರಥಿಯವರ ಪ್ರಾಥಮಿಕ ವಿದ್ಯಾಭ್ಯಾಸ ನಡೆದುದು ಅರಳು ಮಲ್ಲಿಗೆಯಲ್ಲಿ. ಪ್ರೌಢಶಾಲೆಗೆ ಸೇರಿದ್ದು ದೊಡ್ಡಬಳ್ಳಾಪುರದ ಹೈಸ್ಕೂಲಿಗೆ. ಮುಂದೆ ಅವರು ಬೆಂಗಳೂರಿನ ಆರ್.ಸಿ. ಕಾಲೇಜಿನಿಂದ ಬಿ.ಕಾಂ., ಸೆಂಟ್ರಲ್ ಕಾಲೇಜಿನಿಂದ ಎಂ.ಕಾಂ ಪದವಿಗಳಲ್ಲದೆ, ಕ್ಯಾಲಿಫೋರ್ನಿಯ ವಿಶ್ವವಿದ್ಯಾಲಯದಿಂದ ಡಾಕ್ಟರೇಟ್ ಗೌರವವನ್ನು ಗಳಿಸಿದರು.
ತಮ್ಮ ಓದು ಮುಗಿಸಿದ ನಂತರ ಬೆಂಗಳೂರಿನ ಎಂ.ಇ.ಎಸ್. ಕಾಲೇಜಿನ ಪ್ರಾಧ್ಯಾಪಕರಾಗಿ ೧೯೭೧ರಿಂದ ೨೮ ವರ್ಷಕಾಲ ಸುದೀರ್ಘ ಸೇವೆ ಸಲ್ಲಿಸಿ ನಂತರ ಸ್ವಯಂ ನಿವೃತ್ತಿ ಪಡೆದರು. ಇಂದೂ ಸಹಾ ಅವರು ಹಲವಾರು ಪ್ರತಿಷ್ಠಿತ ಮ್ಯಾನೇಜ್ ಮೆಂಟ್ ಇನ್ಸ್ಟಿಟ್ಯೂಟುಗಳಂತಹ ಅನೇಕ ಸಂಸ್ಥೆಗಳಿಗೆ ಸಲಹೆಗಾರರಾಗಿ, ಆಡಳಿತ ಮಂಡಳಿಯ ಸದಸ್ಯರಾಗಿ, ಆಹ್ವಾನಿತ ಉಪನ್ಯಾಸಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.
‘’’ಅರಳುಮಲ್ಲಿಗೆ ಪಾರ್ಥಸಾರಥಿ’’’ ಹರಿದಾಸ ಸಾಹಿತ್ಯವನ್ನು ವಿಶ್ವದಾದ್ಯಂತ ಪಸರಿಸುವಲ್ಲಿ ಅಪಾರವಾದ ಸೇವೆ ಸಲ್ಲಿಸಿದ್ದಾರೆ.
ಉದ್ಯಾನವು 874 ಚದರಕಿಲೋಮೀಟರ್ ಪ್ರದೇಶವನ್ನು ವ್ಯಾಪಿಸಿದೆ. ಇದು ಭಾರತದ ಅಳಿವಿನಂಚಿನಲ್ಲಿರುವ ವನ್ಯಜೀವಿಗಳ ಹಲವಾರು ಜಾತಿಗಳನ್ನು ರಕ್ಷಿಸುತ್ತದೆ. ಸಮೀಪದ ನಾಗರಹೊಳೆ ರಾಷ್ಟ್ರೀಯ ಉದ್ಯಾನ ), ಮುದುಮಲೈ ರಾಷ್ಟ್ರೀಯ ಉದ್ಯಾನವನ ) ಮತ್ತು ವಯನಾಡ್ವನ್ಯ ಜೀವಿ ಅಭಯಾರಣ್ಯ ) ಜೊತೆಗೆ ನೀಲಗಿರಿ ಜೀವಗೋಳ ರಿಸರ್ವ್ ಒಟ್ಟು 2,183 ಕಿಮಿ.2 ದಕ್ಷಿಣ ಭಾರತದ ಅತಿ ದೊಡ್ಡ ಸಂರಕ್ಷಿತ ಪ್ರದೇಶವಾಗಿದೆ ಮತ್ತು ದಕ್ಷಿಣ ಏಷ್ಯಾದ ಕಾಡು ಆನೆಗಳ ದೊಡ್ಡ ವಾಸಸ್ಥಾನವಾಗಿದೆ.
ರಾಷ್ಟ್ರೀಯ ಹೆದ್ದಾರಿ & ಬಂಡೀಪುರ ರಾಷ್ಟ್ರೀಯ ಉದ್ಯಾನವನದ ಮೂಲಕ ಹಾದು ಹೋಗುತ್ತದೆ. ಅರಣ್ಯರಸ್ತೆ ಇಲಾಖೆಯ ಅಧಿಕಾರಿಗಳು ಪ್ರಯಾಣಿಕರಿಗೆ ಮತ್ತು ಸಂಜೆ 6 ರಿಂದ ಬೆಳಗ್ಗೆ 6 ರ ವರೆಗೆ ವಾಹನಗಳ ಚಲನೆಗೆ ನಿರ್ಬಂಧಗಳನ್ನು ವಿಧಿಸುವುದರ ಹೊರತಾಗಿಯೂ, ವೇಗವಾದ ವಾಹನಗಳು ಅನೇಕ ಕಾಡು ಪ್ರಾಣಿಗಳನ್ನು ಕೊಂದಿದ್ದರಿಂದ ಈ ರಸ್ತೆ ಒಂದು ಪ್ರಮುಖ ಕಳವಳವನ್ನುಂಟು ಮಾಡಿದೆ. ಈ ರಾಷ್ಟ್ರೀಯ ಉದ್ಯಾನದಲ್ಲಿ ಪ್ರತ್ಯೇಕವಾಗಿ ಕಂಡುಬರುವ ಕಾಡು ಪ್ರಾಣಿಗಳ ಆವಾಸಸ್ಥಾನದ ಅಳಿವಿನ ಭಯವನ್ನು ಹೆಚ್ಚಿಸಿದೆ.
ಬಂಡೀಪುರವು ಚಾಮರಾಜನಗರ ಜಿಲ್ಲೆಯ ಗುಂಡ್ಲು ಪೇಟೆ ತಾಲೂಕಿನಲ್ಲಿ ಇದೆ. ಮೈಸೂರು ನಗರದಿಂದ 80 ಕಿಲೋಮೀಟರ್ ದೂರದಲ್ಲಿ ಊಟಿಯ ಪ್ರಮುಖ ಪ್ರವಾಸಿ ತಾಣವಾಗಿದೆ. ಇದರ ಪರಿಣಾಮವಾಗಿ, ಬಂಡೀಪುರವು ಬಹಳಷ್ಟು ಪ್ರವಾಸಿ ಸಂಚಾರವನ್ನು ಹೊಂದಿದೆ ಮತ್ತು ಪ್ರತಿವರ್ಷ ವರದಿಯಂತೆ ವೇಗದ ವಾಹನಗಳಿಂದ ಅನೇಕ ವನ್ಯಜೀವಿಗಳ ಸಾವು ಸಂಭವಿಸುತ್ತದೆ. ವನ್ಯಜೀವಿಗಳ ಸಾವಿನ ಪ್ರಮಾಣವನ್ನು ಕಡಿಮೆಮಾಡಲು 9 ರಿಂದ 6 ರವರೆಗೆ ಮುಸ್ಸಂಜೆ, ಮುಂಜಾನೆಯಲ್ಲಿ ಸಂಚಾರಕ್ಕೆ ನಿಷೇಧವಿದೆ.
ಬಂಡೀಪುರ ರಾಷ್ಟ್ರೀಯ ಉದ್ಯಾನವು 1974 ರಲ್ಲಿ ಪ್ರಾಜೆಕ್ಟ್ ಟೈಗರ್ ಅಡಿಯಲ್ಲಿ ಹುಲಿಮೀಸಲು ಪ್ರದೇಶವಾಗಿ ಸ್ಥಾಪಿಸಲ್ಪಟ್ಟಿದೆ. ಇದು ಒಮ್ಮೆ ಮೈಸೂರು ಸಾಮ್ರಾಜ್ಯದ ಮಹಾರಾಜರಿಗೆ ಖಾಸಗಿ ಬೇಟೆಯಾಡಲು ಮೀಸಲಾಗಿತ್ತು, ಆದರೆ ಈಗ ಹುಲಿ ಸಂರಕ್ಷಣಾ ಪ್ರದೇಶವಾಗಿ ಮಾರ್ಪಾಡು ಮಾಡಲಾಗಿದೆ. ಬಂಡೀಪುರವು ತನ್ನ ವನ್ಯಜೀವಿಗಳಿಗೆ ಹೆಸರುವಾಸಿಯಾಗಿದೆ ಮತ್ತು ಅನೇಕ ವಿಧದ ಬಯೋಮ್ಗಳನ್ನು ಹೊಂದಿದೆ, ಆದರೆ ಒಣಪತನಶೀಲ ಅರಣ್ಯವು ಪ್ರಬಲವಾಗಿದೆ.
ಬಂಡೀಪುರ ರಾಷ್ಟ್ರೀಯ ಉದ್ಯಾನವನ ಕರ್ನಾಟಕದ ಚಾಮರಾಜನಗರ ಜಿಲ್ಲೆಯಲ್ಲಿ ಇರುವ ಒಂದು ರಾಷ್ಟ್ರೀಯ ಉದ್ಯಾನವನ. ತಮಿಳುನಾಡಿನ ಮದುಮಲೈ ರಾಷ್ಟ್ರೀಯ ಉದ್ಯಾನವನ ಮತ್ತು ಕೇರಳದ ವಾಯ್ನಾಡ್ ವನ್ಯಜೀವಿ ಅಭಯಾರಣ್ಯ ಇದಕ್ಕೆ ಹೊಂದಿಕೊಂಡಿದೆ. ಪ್ರಾಜೆಕ್ಟ್ ಟೈಗರ್ ಕ್ರಿಯೆಗೆ ಈ ಅಭಯಾರಣ್ಯ ಸಂಬಂಧವನ್ನು ಹೊಂದಿದೆ. ಹುಲಿ, ಆನೆ, ಚಿರತೆ ಇತ್ಯಾದಿ ಪ್ರಾಣಿಗಳು ಇಲ್ಲಿ ವಾಸಿಸುತ್ತವೆ.
ಸಾಂಪ್ರದಾಯಿಕವಾಗಿ ಶುಷ್ಕದಿಂದ ತೇವಾಂಶವುಳ್ಳ ವಲಯಗಳಿಗೆ ವಲಸೆ ಬರುವ ಆನೆಗಳು ಈಗ ಹೆಚ್ಚಾಗಿ ಮಾನವ ವಾಸಸ್ಥಾನಗಳೊಂದಿಗೆ ಸಂಪರ್ಕಕ್ಕೆ ಬರುತ್ತವೆ ಮತ್ತು ಸಾಕಣೆ ಕೇಂದ್ರಗಳು ಹೆಚ್ಚಾಗಿ ಹಾನಿಗೊಳಗಾಗುತ್ತವೆ. ಕಬ್ಬು ಬೆಳೆಗಳು ವಿಶೇಷವಾಗಿ ಅವರಿಗೆ ಆಕರ್ಷಕವಾಗಿವೆ.
ಅಮರ ಚಿತ್ರಕಥೆ ಭಾರತದ ಪ್ರಮುಖ ಚಿತ್ರಕಥೆ ಪ್ರಕಾಶಕಗಳಲ್ಲಿ ಒಂದು. ಈ ಪಟ್ಟಿ ಅವರ ಪ್ರಕಾಶನಗಳು.
ಸಾಮಾನ್ಯವಾಗಿ ಒಂದು ವ್ಯಾಪಾರ ಹೇಗೆ ಸಂಘಟಿತವಾಗುತ್ತದೆಂಬುದರ ಮೇಲೆ ಪರಿಣಾಮ ಬೀರುವ ಪ್ರಮುಖ ಅಂಶಗಳು:
ವ್ಯಾಪಾರದ ಗಾತ್ರ ಮತ್ತು ವ್ಯಾಪ್ತಿ, ಮತ್ತು ಅದರ ಅಪೇಕ್ಷಿತ ನಿರ್ವಹಣೆ ಮತ್ತು ಒಡೆತನ. ಸಾಮಾನ್ಯವಾಗಿ ಒಂದು ಚಿಕ್ಕ ಉದ್ಯಮ ಹೆಚ್ಚು ಹೊಂದಾಣಿಕೆ ಉಳ್ಳದ್ದಾಗಿರುತ್ತದೆ, ಹಾಗೆ ದೊಡ್ಡ ಉದ್ಯಮಗಳು, ಅಥವಾ ವಿಸ್ತಾರವಾದ ಒಡೆತನ ಅಥವಾ ಹೆಚ್ಚು ವಿಧ್ಯುಕ್ತ ರಚನೆಗಳುಳ್ಳವು ,ಸಾಮಾನ್ಯವಾಗಿ ಪಾಲುದಾರಿಕೆಗಳಾಗಿ ಅಥವಾ ನಿಗಮವಾಗಿ ಸಂಘಟಿತವಾಗುವ ಪ್ರವೃತ್ತಿ ಹೊಂದಿರುತ್ತವೆ. ಜೊತೆಗೆ ಒಂದು ಬಂಡವಾಳ ಪತ್ರದ ಪೇಟೆಯಲ್ಲಿ ಹಣ ಸಂಗ್ರಹಿಸುವ ಅಥವಾ ವಿಶಾಲ ವ್ಯಾಪ್ತಿಯ ಜನರಿಂದ ಸ್ವಾಮಿತ್ವಪಡೆಯುವ ಅಪೇಕ್ಷೆಯುಳ್ಳ ಒಂದು ವ್ಯಾಪಾರ ಅನೇಕಸಲ ಒಂದು ನಿರ್ದಿಷ್ಟ ಕಾನೂನುಬದ್ಧ ಸ್ವರೂಪವನ್ನು ಅಳವಡಿಸಿಕೊಳ್ಳುವುದು ಆವಶ್ಯಕವಾಗುತ್ತದೆ.
ಕ್ಷೇತ್ರ ಮತ್ತು ದೇಶ. ಖಾಸಗಿ ಲಾಭ ಗಳಿಸುವ ವ್ಯಾಪಾರಗಳು ಸರಕಾರಿ ಒಡೆತನದ ಸಂಸ್ಥೆಗಳಿಗಿಂತ ಭಿನ್ನವಾಗಿವೆ. ಕೆಲವು ದೇಶಗಳಲ್ಲಿ, ನಿರ್ದಿಷ್ಟ ವ್ಯಾಪಾರಗಳು ಕಾನೂನುಬದ್ಧವಾಗಿ ನಿರ್ದಿಷ್ಟ ರೀತಿಗಳಲ್ಲಿ ಸಂಘಟಿತವಾಗಬೇಕಾಗಿ ನಿರ್ಬಂಧಿತವಾಗಿರುತ್ತವೆ.
ಪರಿಮಿತ ಹೊಣೆಗಾರಿಕೆ. ನಿಗಮಗಳು, ಪರಿಮಿತ ಹೊಣೆಗಾರಿಕೆ ಪಾಲುದಾರಿಕೆಗಳು, ಮತ್ತು ಇತರ ನಿರ್ದಿಷ್ಟ ಪ್ರಕಾರದ ವ್ಯಾಪಾರ ಸಂಸ್ಥೆಗಳು ವ್ಯಾಪಾರವನ್ನು ನಿರ್ದಿಷ್ಟ ಕಾನೂನು ರಕ್ಷಣೆಗಳುಳ್ಳ ಒಂದು ಪ್ರತ್ಯೇಕ ಕಾನೂನು ಘಟಕವಾಗಿ ವ್ಯಾಪಾರ ಮಾಡುವುದರ ಮೂಲಕ ತಮ್ಮ ಮಾಲೀಕರನ್ನು ವ್ಯಾಪಾರ ವೈಫಲ್ಯದಿಂದ ರಕ್ಷಿಸುತ್ತವೆ. ತದ್ವಿರುದ್ಧವಾಗಿ, ಅಸಂಘಟಿತ ವ್ಯಾಪಾರಗಳು ಅಥವಾ ಸ್ವಂತವಾಗಿ ಕೆಲಸ ಮಾಡುತ್ತಿರುವ ವ್ಯಕ್ತಿಗಳು ಸಾಮಾನ್ಯವಾಗಿ ಅಷ್ಟು ರಕ್ಷಿತವಾಗಿರುವುದಿಲ್ಲ.
ತೆರಿಗೆ ಅನುಕೂಲಗಳು. ಭಿನ್ನ ರಚನೆಗಳನ್ನು ತೆರಿಗೆ ಕಾನೂನಿನಲ್ಲಿ ಭಿನ್ನವಾಗಿ ಕಾಣಲಾಗುತ್ತದೆ, ಮತ್ತು ಈ ಕಾರಣಕ್ಕಾಗಿ ಅನುಕೂಲಗಳನ್ನು ಹೊಂದಿರಬಹುದು.
ಪ್ರಕಟಣೆ ಮತ್ತು ಅನುವರ್ತನೆ ಅಗತ್ಯಗಳು. ವಿಭಿನ್ನ ವ್ಯಾಪಾರ ರಚನೆಗಳು ಹೆಚ್ಚು ಅಥವಾ ಕಡಿಮೆ ಮಾಹಿತಿಯನ್ನು ಸಾರ್ವಜನಿಕ ಮಾಡುವುದು ಆವಶ್ಯಕವಿರಬಹುದು , ಮತ್ತು ವಿಭಿನ್ನ ನಿಯಮಗಳು ಮತ್ತು ನಿಬಂಧನೆಗಳನ್ನು ಅನುವರ್ತಿಸುವಂತೆ ನಿರ್ಬಂಧಿತವಾಗಿರಬಹುದು.
ಹಲವು ವ್ಯಾಪಾರಗಳು ಒಂದು ನಿಗಮ, ಪರಿಮಿತ ಪಾಲುದಾರಿಕೆ ಅಥವಾ ಪರಿಮಿತ ಹೊಣೆಗಾರಿಕೆ ಕಂಪನಿಗಳಂತಹ ಒಂದು ಪ್ರತ್ಯೇಕ ಘಟಕದ ಮೂಲಕ ಕಾರ್ಯ ನಿರ್ವಹಿಸುತ್ತವೆ. ಬಹುತೇಕ ಕಾನೂನುವ್ಯಾಪ್ತಿಗಳು ಸಂಬಂಧಿತ ವಿದೇಶಾಂಗ ಮಂತ್ರಿ ಅಥವಾ ಸಮಾನ ವ್ಯಕ್ತಿಗಳಿಗೆ ನಿರ್ದಿಷ್ಟ ಸನ್ನದು ಕಾಗದ ಪತ್ರಗಳನ್ನು ದಾಖಲು ಮಾಡಿ ಮತ್ತು ಇತರ ಅಸ್ತಿತ್ವದಲ್ಲಿರುವ ನಿರ್ದಿಷ್ಟ ಬಾಧ್ಯತೆಗಳನ್ನು ನೆರವೇರಿಸಿ ಅಂತಹ ಒಂದು ಘಟಕವನ್ನು ಸಂಘಟಿಸಲು ಜನರಿಗೆ ಅವಕಾಶ ನೀಡುತ್ತವೆ.
ಷೇರುದಾರರು, ಪರಿಮಿತ ಪಾಲುದಾರರು, ಅಥವಾ ಸದಸ್ಯರ ಸಂಬಂಧಗಳು ಮತ್ತು ಕಾನೂನು ಹಕ್ಕುಗಳು ಭಾಗಶಃ ಸನ್ನದು ಕಾಗದ ಪತ್ರಗಳಿಂದ ಮತ್ತು ಭಾಗಶಃ ಘಟಕ ಸಂಘಟಿತವಾಗಿರುವ ಕಾನೂನುವ್ಯಾಪ್ತಿಯ ಕಾನೂನಿನಿಂದ ನಿರ್ಣಯಿಸಲ್ಪಡುತ್ತವೆ. ಸಾಮಾನ್ಯ ವಾಗಿ ಹೇಳುವುದಾದರೆ, ಒಂದು ನಿಗಮದಲ್ಲಿನ ಷೇರುದಾರರು, ಪರಿಮಿತ ಪಾಲುದಾರಿಕೆಯಲ್ಲಿನ ಪರಿಮಿತ ಪಾಲುದಾರರು, ಮತ್ತು ಪರಿಮಿತ ಹೊಣೆಗಾರಿಕೆ ಕಂಪನಿಯಲ್ಲಿನ ಸದಸ್ಯರು, ಕಾನೂನುಬದ್ಧವಾಗಿ ಒಂದು ಪ್ರತ್ಯೇಕ "ವ್ಯಕ್ತಿ"ಯೆಂದು ಕಾಣಲಾಗುವ ಘಟಕದ ಸಾಲಗಳು ಮತ್ತು ಬಾಧ್ಯತೆಗಳ ವೈಯಕ್ತಿಕ ಹೊಣೆಗಾರಿಕೆಯಿಂದ ರಕ್ಷಿತರಾಗಿರುತ್ತಾರೆ.
ಇದರ ಅರ್ಥ, ದುರ್ವರ್ತನೆ ಇಲ್ಲದಿದ್ದರೆ ಮತ್ತು ವ್ಯಾಪಾರ ಸಫಲವಾಗದಿದ್ದರೆ, ಮಾಲೀಕನ ಸ್ವಂತ ಸ್ವತ್ತುಗಳು ಕಾನೂನಿನಲ್ಲಿ ಬಲವಾಗಿ ರಕ್ಷಿತವಾಗಿರುತ್ತವೆ. ಇಬ್ಬರು ಅಥವಾ ಹೆಚ್ಚು ವ್ಯಕ್ತಿಗಳು ಒಂದು ವ್ಯಾಪಾರಕ್ಕೆ ಒಟ್ಟಾಗಿ ಒಡೆಯರಾಗಿದ್ದರೂ ಒಂದು ಹೆಚ್ಚು ವಿಶಿಷ್ಟ ಸ್ವರೂಪದ ಸಾಧನ ವನ್ನು ಸಂಘಟಿಸುವಲ್ಲಿ ವಿಫಲರಾದಾಗ, ಆ ವ್ಯಾಪಾರವನ್ನು ಸಾಮಾನ್ಯ ಪಾಲುದಾರಿಕೆಯೆಂದು ಕಾಣಲಾಗುವುದು. ಪಾಲುದಾರಿಕೆಯ ನಿಬಂಧನೆಗಳು, ನಿರ್ಮಿತವಾಗಿದ್ದರೆ ಒಂದು ಪಾಲುದಾರಿಕೆ ಒಡಂಬಡಿಕೆಯಿಂದ ಭಾಗಶಃ, ಮತ್ತು ಪಾಲುದಾರಿಕೆ ನೆಲೆಗೊಂಡ ಕಾನೂನುವ್ಯಾಪ್ತಿಯ ಶಾಸನದಿಂದ ಭಾಗಶಃ ನಿರ್ಣಯಿಸಲಾಗಿರುತ್ತವೆ.
ಒಂದು ಪಾಲುದಾರಿಕೆ ನಿರ್ಮಿಸಲು ಯಾವುದೇ ಕಾಗದಪತ್ರ ಅಥವಾ ಕಡತ ದಾಖಲಿಸುವುದು ಆವಶ್ಯಕವಾಗಿರುವುದಿಲ್ಲ ಮತ್ತು ಒಂದು ಒಡಂಬಡಿಕೆಯಿಲ್ಲದೆ, ಪಾಲುದಾರರ ಸಂಬಂಧಗಳು ಮತ್ತು ಕಾನೂನು ಹಕ್ಕುಗಳು ಪಾಲುದಾರಿಕೆ ನೆಲೆಗೊಂಡ ಕಾನೂನುವ್ಯಾಪ್ತಿಯ ಶಾಸನದಿಂದ ಸಂಪೂರ್ಣವಾಗಿ ನಿರ್ಣಯಿಸಲಾಗುತ್ತವೆ. ಅವನು ಅಥವಾ ಅವಳು ನೇರವಾಗಿ ಅಥವಾ ಒಂದು ಸಾಂಪ್ರದಾಯಿಕ ಸಂಘಟಿತ ವಸ್ತುವಿನ ಮೂಲಕ ಒಂದು ವ್ಯಾಪಾರವನ್ನು ಹೊಂದಿದ ಮತ್ತು ನಡೆಸುವ ಒಬ್ಬ ಏಕೈಕ ವ್ಯಕ್ತಿ ಸಾಮಾನ್ಯವಾಗಿ ಏಕಮಾತ್ರ ಮಾಲೀಕ ಎಂದು ಪರಿಚಿತವಾಗಿರುತ್ತಾನೆ/ಳೆ. ಒಂದು ವ್ಯಾಪಾರವನ್ನು ಹೇಗೆ ನಿರ್ವಹಿಸಬೇಕೆಂದು ನಿರ್ಧರಿಸಲು ಪರಿಗಣಿಸಬೇಕಾದ ಕೆಲವು ಸಂಗತ ಅಂಶಗಳು:
ಪಾಲುದಾರಿಕೆಯಲ್ಲಿನ ಸಾಮಾನ್ಯ ಪಾಲುದಾರರು , ಜೊತೆಗೆ ಒಂದು ಪ್ರತ್ಯೇಕ ಕಾನೂನು ವಸ್ತುವನ್ನು ನಿರ್ಮಿಸದೆ ವೈಯಕ್ತಿಕವಾಗಿ ಒಂದು ವ್ಯಾಪಾರವನ್ನು ಹೊಂದಿದ ಮತ್ತು ನಿರ್ವಹಿಸುವ ಯಾರಾದರೂ, ವ್ಯಾಪಾರದ ಸಾಲಗಳು ಮತ್ತು ಬಾಧ್ಯತೆಗಳಿಗೆ ವೈಯಕ್ತಿಕವಾಗಿ ಹೊಣೆಯಾಗಿರುತ್ತಾರೆ.
ಸಾಮಾನ್ಯವಾಗಿ, ನಿಗಮಗಳು "ವಾಸ್ತವ" ವ್ಯಕ್ತಿಗಳಂತೆ ತೆರಿಗೆ ಸಲ್ಲಿಸುವುದು ಅಗತ್ಯವಿರುತ್ತದೆ. ಕೆಲವು ತೆರಿಗೆ ವ್ಯವಸ್ಥೆಗಳಲ್ಲಿ, ಇದು ಹಾಗೆ ಕರೆಯಲಾಗುವ ಇಮ್ಮಡಿ ಕರಭಾರವನ್ನು ಪ್ರಾರಂಭಮಾಡಬಹುದು, ಏಕೆಂದರೆ ನಿಗಮ ಮೊದಲು ಲಾಭದ ಮೇಲೆ ತೆರಿಗೆ ಸಲ್ಲಿಸುತ್ತದೆ, ಮತ್ತು ಆಮೇಲೆ ನಿಗಮ ಅದರ ಮಾಲೀಕರಿಗೆ ಅದರ ಲಾಭಗಳನ್ನು ವಿತರಿಸುವಾಗ, ತಮ್ಮ ವೈಯಕ್ತಿಕ ತೆರಿಗೆ ಜಮಾ ಖರ್ಚು ವಿವರಗಳನ್ನು ತೀರಿಸುವಾಗ ವ್ಯಕ್ತಿಗಳು ತಮ್ಮ ಆದಾಯದಲ್ಲಿ ಲಾಭಾಂಶಗಳನ್ನು ಸೇರಿಸಬೇಕಾಗುತ್ತದೆ, ಮತ್ತು ಈ ಘಳಿಗೆಯಲ್ಲಿ ಎರಡನೇಯ ಸ್ತರದ ಆದಾಯ ತೆರಿಗೆ ವಿಧಿಸಲಾಗುತ್ತದೆ.
ಬಹುತೇಕ ದೇಶಗಳಲ್ಲಿ, ಸಣ್ಣ ನಿಗಮಗಳನ್ನು ದೊಡ್ಡದವುಗಳಿಗಿಂತ ಭಿನ್ನವಾಗಿ ಕಾಣುವ ಶಾಸನಗಳಿವೆ. ಅವು ನಿರ್ದಿಷ್ಟ ಕಾನೂನು ದಾಖಲೆ ಅಗತ್ಯಗಳು ಅಥವಾ ಕಾರ್ಮಿಕ ಕಾನೂನುಗಳಿಂದ ವಿನಾಯಿತಿ ಹೊಂದಿರಬಹುದು, ವಿಶಿಷ್ಟ ಕ್ಷೇತ್ರಗಳಲ್ಲಿ ಸರಳಗೊಳಿಸಿದ ವಿಧಾನಗಳನ್ನು ಹೊಂದಿರಬಹುದು, ಮತ್ತು ಸರಳಗೊಳಿಸಿದ, ಅನುಕೂಲಕರ, ಅಥವಾ ಸ್ವಲ್ಪ ಭಿನ್ನ ತೆರಿಗೆ ವರ್ತನೆಗೆ ಒಳಪಡಬಹುದು.
"ಸಾರ್ವಜನಿಕವಾಗು"ವುದಕ್ಕೆ (ಕೆಲವು ಸಲ ಪ್ರಾಥಮಿಕ ಸಾರ್ವಜನಿಕ ಅರ್ಪಣೆ "ಇನಿಷಿಯಲ್ ಪಬ್ಲಿಕ್ ಆಫ಼ರಿಂಗ್" ಎಂದು ಕರೆಯಲಾಗುವ) -- ಅಂದರೆ ಪ್ರಮುಖವಾಗಿ ವ್ಯಾಪಾರದ ಒಂದು ಭಾಗವನ್ನು ವಿಸ್ತಾರವಾದ ವ್ಯಾಪ್ತಿಯ ಹೂಡಿಕೆದಾರರಿಗೆ ಅಥವಾ ಸಾಮಾನ್ಯವಾಗಿ ಸಾರ್ವಜನಿಕರಿಗೆ ಮಾಲೀಕರಾಗಲು ನೀಡುವುದು -- ಒಂದು ಪ್ರತ್ಯೇಕ ಸಂಸ್ಥೆಯನ್ನು ಸಂಘಟಿಸಲೇಬೇಕು, ಮತ್ತು ಸಾಧಾರಣವಾಗಿ ಅದು ಒಂದು ಬಿಗಿಯಾದ ವರ್ಗದ ಕಾನೂನುಗಳು ಮತ್ತು ವಿಧಾನಗಳನ್ನು ಅನುಸರಿಸುವುದು ಅಗತ್ಯವಾಗುತ್ತದೆ.
ಬಹುತೇಕ ಸಾರ್ವಜನಿಕ ಸಂಸ್ಥೆಗಳು ಷೇರುಗಳನ್ನು ವಿಕ್ರಯಿಸಿದ ನಿಗಮಗಳಾಗಿವೆ, ಆದರೆ ಹೆಚ್ಚುತ್ತಿರುವ ಏಕಾಂಶಗಳನ್ನು ವಿಕ್ರಯಿಸುವ ಸಾರ್ವಜನಿಕ ಪರಿಮಿತ ಹೊಣೆಗಾರಿಕೆ ಕಂಪನಿಗಳು, ಮತ್ತು ಇತರ ಹೆಚ್ಚು ವಿನೂತನ ಸಂಸ್ಥೆಗಳು (ಉದಾ, ಅಮೇರಿಕಾದಲ್ಲಿ ಸ್ಥಿರಾಸ್ತಿ ಹಣಹೂಡಿಕೆ ನ್ಯಾಸ "ರಿಯಲ್ ಎಸ್ಟೇಟ್ ಇನ್ವೆಸ್ಟ್‌ಮೆಂಟ್ ಟ್ರಸ್ಟ್", ಬ್ರಿಟನ್‌ನಲ್ಲಿ ಏಕಾಂಶ ನ್ಯಾಸಗಳು "ಯೂನಿಟ್ ಟ್ರಸ್ಟ್") ಕೂಡ ಇವೆ. ಆದರೆ, ಒಂದು ಸಾಮಾನ್ಯ ಪಾಲುದಾರಿಕೆಯನ್ನು "ಸಾರ್ವಜನಿಕ" ಮಾಡುವಂತಿಲ್ಲ.
ವ್ಯಾಪಾರಗಳು ಹಣವನ್ನು ಕೂಡಿಸುವ ಅಗತ್ಯವಾದಾಗ, ಇನ್ನಷ್ಟು ಕಾನೂನುಗಳು ಕಾರ್ಯರೂಪಕ್ಕೆ ಬರುತ್ತವೆ. ಬಹುತೇಕ ಪಾಶ್ಚಾತ್ಯ ದೇಶಗಳಲ್ಲಿ, ಬಂಡವಾಳ ಭದ್ರತಾ ಪತ್ರಗಳ ನೀಡಿಕೆ ಮತ್ತು ಮಾರಾಟವನ್ನು ಒಂದು ಅತಿ ಜಟಿಲ ಕಾನೂನುಗಳು ಮತ್ತು ನಿಯಂತ್ರಣಗಳ ವರ್ಗ ನಿರ್ಧರಿಸುತ್ತವೆ. ಈ ನಿಯಂತ್ರಣಗಳು ವ್ಯಾಪಾರದ ಬಗ್ಗೆ ಹಲವು ನಿರ್ದಿಷ್ಟ ಆರ್ಥಿಕ ಮತ್ತು ಇತರ ಮಾಹಿತಿಯ ಪ್ರಕಟಣೆಯನ್ನು ಆದೇಶಿಸಬಹುದು ಮತ್ತು ಖರೀದಿದಾರರಿಗೆ ಕೆಲವು ಪರಿಹಾರೋಪಾಯಗಳನ್ನು ಒದಗಿಸಬಹುದು. "ಭದ್ರತಾ ಪತ್ರ" ಒಂದು ಅತಿ ವಿಶಾಲ ಪದವಾದ್ದರಿಂದ, ಬಹುತೇಕ ಬಂಡವಾಳ ವಹಿವಾಟುಗಳು, ಒಂದು ವಿಶೇಷ ವಿನಾಯಿತಿ ಲಭ್ಯವಿಲ್ಲದಿದ್ದರೆ, ಈ ಕಾನೂನುಗಳಿಗೆ ಒಳಪಡುವ ಸಾಧ್ಯತೆಯಿರುತ್ತದೆ.
ಖಾಸಗಿ ವಿಧಾನದ ಮೂಲಕ, ಷೇರುಪೇಟೆಯಲ್ಲಿ ಸಾರ್ವಜನಿಕ ಅರ್ಪಣೆ ಮೂಲಕ, ಅಥವಾ ಇತರ ಹಲವು ರೀತಿಗಳಲ್ಲಿ ಬಂಡವಾಳ ಕೂಡಿಸಬಹುದು. ನ್ಯೂ ಯಾರ್ಕ್ ಷೇರುಪೇಟೆ ಮತ್ತು ನ್ಯಾಸ್‌ಡ್ಯಾಕ್ , ಲಂಡನ್ ಷೇರುಪೇಟೆ , ಟೋಕ್ಯೊ ಷೇರುಪೇಟೆ ಕೆಲವು ಪ್ರಮುಖ ಷೇರುಪೇಟೆಗಳು. ಬಂಡವಾಳ ಮಾರುಕಟ್ಟೆ ಹೊಂದಿರುವ ಬಹುತೇಕ ದೇಶಗಳು ಕನಿಷ್ಠ ಒಂದು ಷೇರುಪೇಟೆ ಹೊಂದಿರುತ್ತವೆ.
"ಸಾರ್ವಜನಿಕ"ವಾದ ವ್ಯಾಪಾರಗಳು ತಮ್ಮ ಆಂತರಿಕ ಆಡಳಿತದ (ಕಾರ್ಯನಿರ್ವಾಹಕ ಅಧಿಕಾರಿಗಳ ಪರಿಹಾರ ಧನ ಹೇಗೆ ನಿರ್ಧರಿತವಾಗುತ್ತದೆ ಎಂಬಂತಹ) ಬಗ್ಗೆ ಮತ್ತು ಯಾವಾಗ ಮತ್ತು ಹೇಗೆ ಮಾಹಿತಿಯನ್ನು ಸಾರ್ವಜನಿಕರಿಗೆ ಮತ್ತು ತಮ್ಮ ಷೇರುದಾರರಿಗೆ ಬಹಿರಂಗ ಪಡಿಸು ತ್ತಾರೆಂಬುದು ವಿಪರೀತ ವಿವರಣಾತ್ಮಕ ಮತ್ತು ಜಟಿಲವಾದ ನಿಯಂತ್ರಣಕ್ಕೆ ಒಳಪಟ್ಟಿರುತ್ತವೆ. ಅಮೇರಿಕಾದಲ್ಲಿ, ಈ ನಿಯಂತ್ರಣಗಳು ಅಮೇರಿಕಾ ಭದ್ರತಾ ಪತ್ರ ಮತು ವಿನಿಮಯ ಮಂಡಲಿಯಿಂದ ಪ್ರಾಥಮಿಕವಾಗಿ ಕಾರ್ಯಗತ ವಾಗುತ್ತವೆ. ಇತರ ಪಾಶ್ಚಾತ್ಯ ದೇಶಗಳು ತುಲನಾತ್ಮಕ ನಿಯಂತ್ರಣ ಸಂಸ್ಥೆಗಳನ್ನು ಹೊಂದಿವೆ.
ಆರಂಭದಲ್ಲಿ ಗಮನಿಸಿದಂತೆ, ಇಂದು ವ್ಯಾಪಾರದ ಮೇಲೆ ಪ್ರಭಾವ ಬೀರುವ ಎಲ್ಲ ಪ್ರಕಾರಗಳ ಕಾನೂನುಗಳ ಮತ್ತು ನಿಬಂಧನೆಗಳ ಪಟ್ಟಿಮಾಡುವುದು ಅಸಾಧ್ಯ. ವಾಸ್ತವವಾಗಿ, ಈ ಕಾನೂನುಗಳು ಎಷ್ಟೊಂದು ಬಹು ಸಂಖ್ಯಾಕ ಮತ್ತು ಜಟಿಲ ಆಗಿವೆಯೆಂದರೆ, ಯಾವ ವ್ಯಾಪಾರ ವಕೀಲನೂ ಅವೆಲ್ಲವನ್ನು ಗ್ರಹಿಸುವುದು ಅಶಕ್ಯ, ಹಾಗಾಗಿ ಸಂಸ್ಥೆಗೆ ಸಂಬಂಧಿಸಿದ ನ್ಯಾಯವಾದಿಗಳಲ್ಲಿ ಇವುಗಳಲ್ಲಿ ಒತ್ತಾಯಪೂರ್ವಕವಾಗಿ ಪ್ರಾವೀಣ್ಯ ಗಳಿಸುವುದು ಹೆಚ್ಚುತ್ತಿದೆ.
ಆಧುನಿಕ ನಿಯಂತ್ರಣಗಳ ಅಸ್ತವ್ಯಸ್ತವಾಗಿ ಹರಡಿರುವ ಸ್ವರೂಪದ ಕಾರಣ, ಕೆಲವು ಪ್ರಕಾರಗಳ ಸಂಸ್ಥೆಗೆ ಸಂಬಂಧಿಸಿದ ವಹಿವಾಟುಗಳನ್ನು ನಿಭಾಯಿಸಲು ೫ ರಿಂದ ೧೦ ನ್ಯಾಯವಾದಿಗಳ ತಂಡಗಳು ಬೇಕಾಗುವುದು ಅಶ್ರುತವಲ್ಲ.ಸಂಸ್ಥೆಗೆ ಸಂಬಂಧಿಸಿದ ಸಾಮಾನ್ಯ ಕಾನೂನು, ಉದ್ಯೋಗ ಮತ್ತು ಕಾರ್ಮಿಕ ಕಾನೂನು, ಸ್ವಾಸ್ಥ್ಯ ಸೇವಾ ಕಾನೂನು, ಭದ್ರತಾ ಪತ್ರ ಕಾನೂನು, ಒಟ್ಟುಗೂಡುವಿಕೆ ಮತ್ತು ಸ್ವಾಧೀನ ಕಾನೂನು , ತೆರಿಗೆ ಕಾನೂನು, ಅರಿಸಾ (ನೌಕರ ನಿವೃತ್ತಿ ವೇತನ ಭದ್ರತಾ ಕಾಯಿದೆ "ಎಂಪ್ಲಾಯಿ ರಿಟೈರ್‌ಮೆಂಟ್ ಇನ್ಕಮ್ ಸಿಕ್ಯೂರಿಟಿ ಆಕ್ಟ್") ಕಾನೂನು , ಆಹಾರ ಮತ್ತು ಔಷಧ ನಿಯಾಮಕ ಕಾನೂನು, ಬೌದ್ಧಿಕ ಸಂಪತ್ತು ಕಾನೂನು (ಕೃತಿಸ್ವಾಮ್ಯಗಳು, ಹಕ್ಕುಪತ್ರಗಳು, ವ್ಯಾಪಾರ ಚಿಹ್ನೆಗಳು ಮುಂತಾದವುಗಳಲ್ಲಿ ಪ್ರಾವೀಣ್ಯ ಗಳಿಸುವ), ದೂರಸಂಪರ್ಕ ಸಾಧನ ಕಾನೂನು ಮುಂತಾದವುಗಳನ್ನು ವಾಣಿಜ್ಯ ಕಾನೂನು ವ್ಯಾಪಿಸುತ್ತದೆ.
ಉದಾಹರಣೆಗೆ ಥಾಯ್‌ಲಂಡ್‌ನಲ್ಲಿ, ಪ್ರತಿಯೊಬ್ಬ ನೌಕರನಿಗೆ ಒಂದು ನಿರ್ದಿಷ್ಟ ಮೊತ್ತದ ಬಂಡವಾಳವನ್ನು ದಾಖಲಿಸುವುದು ಮತ್ತು ದಾಖಲಿಸಿದ ಬಂಡವಾಳದ ಮೊತ್ತಕ್ಕೆ ಸರ್ಕಾರಕ್ಕೆ ಒಂದು ಸಂಭಾವನೆ ಸಲ್ಲಿಸುವುದು ಕಡ್ಡಾಯ. ಈ ಬಂಡವಾಳ ವಾಸ್ತವಿಕವಾಗಿ ಅಸ್ತಿತ್ವದಲ್ಲಿದೆ ಎಂದು ತೋರಿಸಿಕೊಡುವ ಕಾನೂನುಬದ್ಧ ಆವಶ್ಯಕತೆ ಇಲ್ಲ, ಪ್ರವೇಶಧನ ಸಲ್ಲಿಸುವುದು ಏಕಮಾತ್ರ ಆವಶ್ಯಕತೆ. ಒಟ್ಟಿನಲ್ಲಿ, ಈ ರೀತಿಯ ಪ್ರಕ್ರಿಯೆಗಳು ಒಂದು ದೇಶದ ಅಭಿವೃದ್ಧಿ ಮತ್ತು ನಿವ್ವಳ ದೇಶೀಯ ಉತ್ಪನ್ನಕ್ಕೆ ಹಾನಿಕರ, ಆದರೂ ಹಲವುಬಾರಿ "ಊಳಿಗಮಾನ್ಯ" ಅಭಿವೃದ್ಧಿಶೀಲ ದೇಶ ಗಳಲ್ಲಿ ಅಸ್ತಿತ್ವದಲ್ಲಿರುತ್ತವೆ.
ಬಹುತೇಕ ಎಲ್ಲ ವ್ಯಾಪಾರಗಳು ಗಾತ್ರ, ಕಾನೂನು ರಚನೆ ಅಥವಾ ಉದ್ಯಮವನ್ನು ಗಮನಿಸದೆ ಒಂದೇ ತೆರನ ಕಾರ್ಯಗಳನ್ನು ಸಾಧಿಸಲೇಬೇಕು. ಅನೇಕ ಸಲ ಈ ಕಾರ್ಯಗಳನ್ನು ವಿಭಾಗಗಳಲ್ಲಿ ಸಂಘಟಿಸಲಾಗುತ್ತದೆ. ಸಾಮಾನ್ಯವಾದ ವಿಭಾಗಗಳ ಉದಾಹರಣೆಗಳು :
ಮಾನವ ಸಂಪನ್ಮೂಲಗಳು ವಿಶಿಷ್ಟವಾಗಿ ಸಿಬ್ಬಂದಿ ನೇಮಕ, ವಜಾ ಮಾಡುವುದು, ವೇತನದಾರರ ಪಟ್ಟಿ, ಸಿಬ್ಬಂದಿ ಸೌಲಭ್ಯಗಳಿಗೆ ಜವಾಬ್ದಾರರಾಗಿರುತ್ತವೆ.
ಹಣಕಾಸು ಉದ್ಯಮದ ಆರ್ಥಿಕ ಸಂಪನ್ಮೂಲಗಳನ್ನು ನಿರ್ವಹಿಸಲು ಜವಾಬ್ದಾರರಾಗಿರುತ್ತವೆ
ಆಯವ್ಯಯ ತಯಾರಿಕೆ ಮತ್ತು ಅಂದಾಜು ಮಾಡುವುದು ಉದ್ಯಮ, ಸನ್ನಿವೇಶಗಳು ಹೇಗೆ ಆಗಬೇಕೆಂದು ಅಪೇಕ್ಷಿಸುತ್ತದೆಂದು ಯೋಜಿಸುವುದು
ಹಣ ಮತ್ತು ಕೋಶಾಗಾರ ನಿರ್ವಹಣೆ ಉದ್ಯಮಕ್ಕೆ ಆವಶ್ಯಕವಾದಾಗ ಹಣ ಇರುವಂತೆ ಕಾದಿಡುವುದು
ಪಾವತಿ ಮತ್ತು ಸ್ವೀಕಾರ ಖಾತೆಗಳು ಉದ್ಯಮ ಅದು ಕೊಟ್ಟ ಸಾಲಗಳನ್ನು ಸ್ವೀಕರಿಸುವುದು ಮತ್ತು ತೊಗೊಂಡ ಸಾಲಗಳನ್ನು ತೀರಿಸುತ್ತಿದೆ ಎಂದು ನಿಶ್ಚಿತಗೊಳಿಸುವುದು
ತೆರಿಗೆ ಯೋಜನೆ/ದಾಖಲೆ ಮತ್ತು ವರದಿ ಮಾಡುವುದು ಸರ್ಕಾರದ ಪ್ರತಿ ಕರ್ತವ್ಯಗಳನ್ನು ಪೂರೈಸುವುದು
ಅಪಾಯ ನಿರ್ವಹಣೆ ಉದ್ಯಮ ಯಾವುದೇ ಪ್ರತಿಕೂಲತೆಗಳಿಂದಲೂ ಆಶ್ಚರ್ಯಗೊಳ್ಳದಿರುವಂತೆ ನಿಶ್ಚಿತಗೊಳಿಸುವುದು
ಬಾಹ್ಯ ಮತ್ತು ಆಂತರಿಕ ವರದಿ ಸಲ್ಲಿಕೆ ಹಣಕಾಸು ವಿವರಣೆ ಮತ್ತು ಇತರ ಪ್ರಕಾರಗಳ ವಿವರಣೆ ಮೂಲಕ ಬೇಕಾದವರಿಗೆ ಉದ್ಯಮದ ಒಳಗಿನ ದೃಷ್ಟಿಗೋಚರತೆ ಒದಗಿಸುವುದು
ವ್ಯಾಪಾರ ಮತ್ತು ಮಾರಾಟ ಗ್ರಾಹಕನಿಗೆ ವ್ಯಾಪಾರದ ಸರಕು ಅಥವಾ ಸೇವೆಗಳನ್ನು ಮಾರಲು ಮತ್ತು ಗ್ರಾಹಕನೊಂದಿಗಿನ ಸಂಬಂಧಗಳನ್ನು ನಿರ್ವಹಿಸಲು ಜವಾಬ್ದಾರವಾಗಿರುತ್ತದೆ
ವ್ಯಾಪಾರ ವಿಶಿಷ್ಟವಾಗಿ ವ್ಯಾಪಾರದ ಉತ್ಪನ್ನಗಳ ಅಥವಾ ಸೇವೆಗಳಿಗಾಗಿ ಆಸಕ್ತಿಯನ್ನು ಉತ್ತೇಜಿಸಲು ಮತ್ತು ಬೇಡಿಕೆ ಉಂಟುಮಾಡಲು ಮತ್ತು ಮಾರುಕಟ್ಟೆಯಲ್ಲಿ ಅವುಗಳ ಪ್ರತಿ ಅಭಿಪ್ರಾಯ ನಿರ್ಮಾಣ ಮಾಡಲು ಜವಾಬ್ದಾರವಾಗಿರುತ್ತದೆ
ಮಾರಾಟ ಸಂಭವನೀಯ ಖರೀದಿದಾರರನ್ನು ಹುಡುಕುವುದು ಮತ್ತು ವ್ಯಾಪಾರದ ಉತ್ಪನ್ನಗಳು ಅಥವಾ ಸೇವೆಗಳನ್ನು ಖರೀದಿಸಲು ಅವರ ಒಪ್ಪಿಗೆಯನ್ನು ಪಡೆಯುವುದು
ಕಾರ್ಯಕಾರಿಗಳು ಉತ್ಪನ್ನವನ್ನು ತಯಾರಿಸುತ್ತವೆ ಅಥವಾ ಸೇವೆಯನ್ನು ತಲುಪಿಸುತ್ತವೆ
ಉತ್ಪಾದನೆ ಸಂಸ್ಕರಣ ಬೇಕಾಗಿದ್ದರೆ, ಕಚ್ಚಾಸಾಮಗ್ರಿಗಳನ್ನು ವಿತರಣೆ ಮಾಡಬಲ್ಲ ಸರಕುಗಳನ್ನಾಗಿ ತಯಾರಿಸುತ್ತದೆ
ಗ್ರಾಹಕ ಸೇವೆ ಸರಕುಗಳು ಮತ್ತು ಸೇವೆಗಳ ಬಗ್ಗೆ ಸಹಾಯ ಬೇಕಾದರೆ ಗ್ರಾಹಕರಿಗೆ ಸಹಾಯ ಒದಗಿಸುತ್ತದೆ
ಸಂಗ್ರಹಣೆ ವ್ಯಾಪಾರಕ್ಕೆ ಬೇಕಾದ ಸರಕುಗಳು ಮತ್ತು ಸೇವೆಗಳನ್ನು ಪಡೆಯಲು ಜವಾಬ್ದಾರರಾಗಿರುತ್ತದೆ. ಕೆಲವು ವೇಳೆ ಹೀಗೆ ಸಂಘಟಿಸಲಾಗುತ್ತದೆ:
ಕೌಶಲಯುತ ಅವಯವ ಖರೀದಿ ವ್ಯಾಪಾರದ ಆವಶ್ಯಕತೆಗಳನ್ನು ನಿರ್ಣಯಿಸಿ ವ್ಯಾಪಾರಕ್ಕೆ ಬೇಕಾದ ಕಚ್ಚಾಸಾಮಗ್ರಿಗಳು ಮತ್ತು ಸೇವೆಗಳನ್ನು ಸಂಪಾದಿಸಲು ಯೋಜಿಸುತ್ತದೆ
ಖರೀದಿ ಖರೀದಿ ಕೋರಿಕೆಗಳು ಮತ್ತು ಸಂಬಂಧಿತ ವಹಿವಾಟುಗಳನ್ನು ಸಂಸ್ಕರಿಸುತ್ತದೆ
ಸಂಶೋಧನೆ ಮತ್ತು ಅಭಿವೃದ್ಧಿ ಹೊಸ ಉತ್ಪನ್ನಗಳನ್ನು ನಿರ್ಮಿಸಲು ಪರೀಕ್ಷೆ ಮಾಡುತ್ತದೆ ಮತ್ತು ಅವುಗಳ ಕಾರ್ಯಸಾಧ್ಯತೆ ನಿರ್ಧರಿಸುತ್ತದೆ
ಮಾಹಿತಿ ತಂತ್ರಜ್ಞಾನ ವ್ಯಾಪಾರದ ಗಣಕಯಂತ್ರ ಮತ್ತು ದತ್ತಾಂಶ ಸ್ವತ್ತುಗಳನ್ನು ನಿರ್ವಹಿಸುತ್ತದೆ
ಸಂಪರ್ಕಗಳು/ಸಾರ್ವಜನಿಕ ಸಂಬಂಧ ಹೊರಗಿನ ಪ್ರಪಂಚದೊಂದಿಗೆ ಸಂಪರ್ಕ ಸಾಧಿಸಲು ಜವಾಬ್ದಾರರಾಗಿರುತ್ತದೆ
ಆಂತರಿಕ ಲೆಕ್ಕಪರಿಶೋಧನೆ ವಿಶಿಷ್ಟವಾಗಿ ಇತರ ವಿಭಾಗಗಳ ಸರಿಯಾದ ಕಾರ್ಯನಿರ್ವಹಣೆ ಬಗ್ಗೆ ವರದಿ ನೀಡಿ ನಿರ್ದೇಶಕ ಮಂಡಲಿಗೆ ಜವಾಬ್ದಾರವಾದ ಒಂದು ಸ್ವತಂತ್ರ ನಿಯಂತ್ರಣ ಕ್ರಿಯೆ
ನಿರ್ವಹಣೆ ಕೆಲವು ಸಲ ಒಂದು "ವಿಭಾಗ"ವೆಂದು ಪಟ್ಟಿ ಮಾಡಲಾಗುತ್ತದಾದರೂ ವಿಶಿಷ್ಟವಾಗಿ ಅವುಗಳ ಕಾರ್ಯಾತ್ಮಕ ಪಾತ್ರ ಗಮನಿಸದೆ ವ್ಯಾಪಾರದೊಳಗೆ ನಾಯಕತ್ವದ ಉಚ್ಚ ದರ್ಜೆಯನ್ನು ನಿರ್ದೇಶಿಸುತ್ತದೆ.
ಹಲವು ಪ್ರಕಾರಗಳ ವ್ಯಾಪಾರಗಳಿವೆ ಹಾಗಾಗಿ ವ್ಯಾಪಾರಗಳನ್ನು ಹಲವು ರೀತಿಯಿಂದ ವರ್ಗೀಕರಿಸಲಾಗುತ್ತದೆ. ಒಂದು ಅತಿ ಸಾಮಾನ್ಯ ರೀತಿ ಒಂದು ವ್ಯಾಪಾರದ ಪ್ರಾಥಮಿಕ ಲಾಭದಾಯಕ ಕ್ರಿಯೆಗಳ ಮೇಲೆ ಕೇಂದ್ರೀಕರಿಸುತ್ತದೆ:
ಉತ್ಪಾದಕರು ಕಚ್ಚಾಸಾಮಗ್ರಿ ಅಥವಾ ಅಂಗ ಭಾಗಗಳಿಂದ ಉತ್ಪನ್ನಗಳನ್ನು ತಯಾರಿಸುತ್ತಾರೆ ಮತ್ತು ಆಮೇಲೆ ಲಾಭಕ್ಕೆ ಮಾರುತ್ತಾರೆ. ಕಾರು ಅಥವಾ ಕೊಳವೆಗಳಂತಹ ಭೌತಿಕ ಸರಕುಗಳನ್ನು ಉತ್ಪಾದಿಸುವ ಕಂಪನಿಗಳನ್ನು ಉತ್ಪಾದಕರೆಂದು ಪರಿಗಣಿಸಲಾಗುತ್ತದೆ.
ಸೇವಾ ಉದ್ಯಮಗಳು ಸ್ಪರ್ಶಾತೀತ ಸರಕು ಅಥವಾ ಸೇವೆಗಳನ್ನು ನೀಡುತ್ತವೆ ಮತ್ತು ವಿಶಿಷ್ಟವಾಗಿ ಸರ್ಕಾರ, ಇತರ ವ್ಯಾಪಾರಗಳು ಅಥವಾ ಗ್ರಾಹಕರಿಗೆ ಒದಗಿಸಲಾದ ದುಡಿಮೆ ಅಥವಾ ಇತರ ಸೇವಗಳಿಗೆ ಶುಲ್ಕವಿಧಿಸಿ ಲಾಭವನ್ನು ಗಳಿಸುತ್ತವೆ. ಗೃಹ ಸಿಂಗಾರಕರು, ಸಲಹಾ ವ್ಯಾಪಾರಸಂಸ್ಥೆಗಳು, ಉಪಾಹಾರ ಗೃಹಗಳು ಮತ್ತು ಮನೋರಂಜಕರಂತಹ ಸಂಸ್ಥೆಗಳು ಸೇವಾ ಉದ್ಯಮಗಳಾಗಿವೆ.
ಚಿಲ್ಲರೆ ವ್ಯಾಪಾರಿಗಳು ಮತ್ತು ವಿತರಕರು ಉತ್ಪಾದಕರಿಂದ ತಯಾರಿಸಲಾದ ಸರಕುಗಳನ್ನು ತರಿಸಿ ಉದ್ದೇಶಿತ ಗ್ರಾಹಕನಿಗೆ ಕೊಟ್ಟು ಮಧ್ಯವರ್ತಿಗಳಾಗಿ ಕಾರ್ಯಮಾಡುತ್ತಾರೆ ಮತ್ತು ತಾವು ಒದಗಿಸುವ ಮಾರಾಟ ಮತ್ತು ವಿತರಣಾ ಸೇವೆಗಳಿಂದ ಲಾಭ ಗಳಿಸುತ್ತಾರೆ. ಬಹುತೇಕ ಎಲ್ಲ ಗ್ರಾಹಕ-ಉದ್ದೇಶಿತ ಅಂಗಡಿಗಳು ಮತ್ತು ಕ್ಯಾಟಲಾಗು ಕಂಪನಿಗಳು ವಿತರಕರು ಅಥವಾ ಚಿಲ್ಲರೆ ವ್ಯಾಪಾರಿಗಳಾಗಿವೆ. ವಿತರಣಾ ಅಧಿಕಾರ ನೋಡಿ
ಕೃಷಿ ಮತ್ತು ಗಣಿಗಾರಿಕೆ ವ್ಯಾಪಾರಗಳು ಗಿಡ ಅಥವಾ ಖನಿಜಗಳಂತಹ ಕಚ್ಚಾವಸ್ತುಗಳ ಉತ್ಪಾದನೆಗೆ ಸಂಬಂಧಿಸಿವೆ.
ಆರ್ಥಿಕ ವ್ಯಾಪಾರಗಳು, ಬಂಡವಾಳ ಹೂಡಿಕೆ ಮತ್ತು ನಿರ್ವಹಣೆ ಮೂಲಕ ಲಾಭ ಗಳಿಸುವ ಬ್ಯಾಂಕು ಮತ್ತು ಇತರ ಕಂಪನಿಗಳನ್ನು ಒಳಗೊಂಡಿವೆ.
ಮಾಹಿತಿ ವ್ಯಾಪಾರಗಳು ಮುಖ್ಯವಾಗಿ ಬೌದ್ಧಿಕ ಆಸ್ತಿಯ ಮರುಮಾರಾಟದಿಂದ ಲಾಭ ಗಳಿಸುತ್ತವೆ ಮತ್ತು ಚಲನಚಿತ್ರ ನಿರ್ಮಾಣಶಾಲೆಗಳು, ಪ್ರಕಾಶಕರು ಮತ್ತು ಒಟ್ಟಾರೆ ವ್ಯವಹಾರಗಳ ತಂತ್ರಾಂಶ ಕಂಪನಿಗಳನ್ನು ಒಳಗೊಂಡಿವೆ.
ಸೌಲಭ್ಯಗಳು ಶಾಖ, ವಿದ್ಯುಚ್ಛಕ್ತಿ ಅಥವಾ ಚರಂಡಿ ನಿರ್ವಹಣೆಯಂತಹ ಸಾರ್ವಜನಿಕ ಸೇವೆಗಳನ್ನು ಉತ್ಪಾದಿಸುತ್ತವೆ, ಮತ್ತು ಸಾಮಾನ್ಯವಾಗಿ ಸರ್ಕಾರ ಇವುಗಳನ್ನು ಬಾಡಿಗೆಗೆ ಪಡೆದಿರುತ್ತದೆ.
ಸ್ಥಿರಾಸ್ತಿ ವ್ಯಾಪಾರಗಳು ಜಮೀನು, ಮನೆ ಮತ್ತು ಕಟ್ಟಡಗಳನ್ನು ಮಾರುವುದು, ಬಾಡಿಗೆ ಕೊಡುವುದು ಮತ್ತು ಅಭಿವೃದ್ಧಿಗೊಳಿಸುವುದರಿಂದ ಲಾಭವನ್ನು ಗಳಿಸುತ್ತವೆ.
ಸಾರಿಗೆ ವ್ಯಾಪಾರಗಳು ಸರಕು ಮತ್ತು ಜನರನ್ನು ಒಂದು ನೆಲೆಯಿಂದ ಮತ್ತೊಂದು ನೆಲೆಗೆ ತಲುಪಿಸುತ್ತವೆ ಮತ್ತು ಸಾರಿಗೆ ವೆಚ್ಚಗಳಿಂದ ಲಾಭವನ್ನು ಗಳಿಸುತ್ತವೆ
ವ್ಯಾಪಾರಗಳ ಇತರ ಹಲವು ವಿಭಾಗ ಮತ್ತು ಉಪವಿಭಾಗಗಳಿವೆ. ಉತ್ತರ ಅಮೇರಿಕಾ ಉದ್ಯಮ ವರ್ಗೀಕರಣ ವ್ಯವಸ್ಥೆ ಅಥವಾ ಎನ್ಎಆಯ್‌ಸಿಎಸ್, ಉತ್ತರ ಅಮೇರಿಕಾದ ವ್ಯಾಪಾರ ಪ್ರಕಾರಗಳ ವಿಶ್ವಾಸಾರ್ಹ ಪಟ್ಟಿಯೆಂದು ಪರಿಗಣಿಸಲಾಗುತ್ತದೆ. ಎನ್ಎಸಿಇ, ಇದಕ್ಕೆ ಸಮಾನವಾದ ಐರೋಪ್ಯ ಒಕ್ಕೂಟದ ಪಟ್ಟಿ.
ಬಹುತೇಕ ವಾಣಿಜ್ಯ ವ್ಯವಹಾರಗಳು ಅತಿ ದೀರ್ಘ ಸಮಯಾವಧಿಯಿಂದ ಬೆಳೆದ ಒಂದು ಅತಿ ವಿವರಣಾತ್ಮಕ ಮತ್ತು ಚೆನ್ನಾಗಿ ಊರ್ಜಿತವಾದ ಸೂತ್ರಗಳ ಸಂಸ್ಥೆಯಿಂದ ನಿರ್ವಹಿಸಲ್ಪಡುತ್ತವೆ. ಇದೇ ಕಾರಣದಿಂದ ಆಡಳಿತ ವ್ಯಾಪಾರ ಮತ್ತು ವಾಣಿಜ್ಯ ಪಾಶ್ಚಾತ್ಯ ನಾಗರಿಕತೆಯಲ್ಲಿ ಕಾನೂನು ಮತ್ತು ನ್ಯಾಯಾಲಯಗಳ ನಿರ್ಮಾಣದಲ್ಲಿ ಒಂದು ಪ್ರಭಾವಿ ಶಕ್ತಿಯಾಗಿತ್ತು. ವ್ಯಾಪಾರಗಳನ್ನು ನಿಯಂತ್ರಿಸುವ ಅಥವಾ ಪ್ರಭಾವ ಬೀರುವ ಇತರ ಕಾನೂನುಗಳಿಗೆ ಸಂಬಂಧಿಸಿದಂತೆ, ಹಲವು ದೇಶಗಳಲ್ಲಿ ಅವುಗಳೆಲ್ಲವನ್ನು ಒಂದು ಒಂಟಿ ಉಲ್ಲೇಖ ಆಕರದಲ್ಲಿ ದಾಖಲಿಸುವುದು ಅಸಾಧ್ಯ. *ಕಾರ್ಮಿಕರ ಉಪಚಾರ ಮತ್ತು ಸಾಮಾನ್ಯವಾಗಿ ನೌಕರರೊಂದಿಗಿನ ಸಂಬಂಧಗಳು, ಭದ್ರತೆ ಮತ್ತು ರಕ್ಷಣೆ ವಿಷಯಗಳು (ಔದ್ಯೋಗಿಕ ರಕ್ಷಣೆ ಮತ್ತು ಆರೋಗ್ಯ ಆಡಳಿತ "ಆಕ್ಯುಪೇಷನಲ್ ಸೇಫ಼್‌ಟಿ ಆಂಡ್ ಹೆಲ್ತ್ ಅಡ್ಮಿನಸ್ಟ್ರೇಷನ್" ಅಥವಾ ಔದ್ಯೋಗಿಕ ರಕ್ಷಣೆ ಮತ್ತು ಆರೋಗ್ಯ), ನಿಷ್ಪಕ್ಷಪಾತ ಕಾನೂನುಗಳು (ವಯಸ್ಸು, ಲಿಂಗ, ಅಂಗವಿಕಲತೆಗಳು, ಜನಾಂಗ ಮತ್ತು ಕೆಲವು ಕಾನೂನುವ್ಯಾಪ್ತಿಗಳಲ್ಲಿ ಲೈಂಗಿಕ ನಿಲವು), ಕನಿಷ್ಠ ವೇತನ ಕಾನೂನುಗಳು, ಕಾರ್ಮಿಕ ಸಂಘ ಕಾನೂನುಗಳು, ಕಾರ್ಮಿಕರ ಪರಿಹಾರ ಕಾನೂನುಗಳು, ಮತ್ತು ವಾರ್ಷಿಕ ರಜೆ ಅಥವಾ ಕೆಲಸದ ವೇಳೆಗಳ ಸಮಯವನ್ನು ನಿರ್ಣಯಿಸುವ ಕಾನೂನುಗಳಿವೆ.
ಕೆಲವು ವಿಶಿಷ್ಟ ವ್ಯಾಪಾರಗಳಲ್ಲಿ, ವಿಷೇಷ ಶಿಕ್ಷಣದ ಅಗತ್ಯವಿರಬಹುದಂಥ ನಿಶ್ಚಿತ ವ್ಯಾಪಾರಗಳು, ವೃತ್ತಿಗಳು ಅಥವಾ ಉದ್ಯೋಗಗಳಲ್ಲಿ ಪ್ರವೇಶ ನಿರ್ಧರಿಸುವ ವಿಷೇಷ ಕಾನುನುಗಳಿಂದಾಗಿ ಅಥವಾ ನಿಮ್ಮ ಹಣದ ಅಗತ್ಯವಿರುವ ಸ್ಥಳೀಯ ಸರಕಾರಗಳ ಕಾರಣ ಪರವಾನಗಿಗಳ ಆವಶ್ಯಕತೆ ಯೂ ಇರಬಹುದು. ವಿಷೇಷ ಪರವಾನಗಿಗಳ ಅಗತ್ಯವಿರುವ ಉದ್ಯೋಗಗಳು ಕಾನೂನು ಮತ್ತು ವೈದ್ಯಶಾಸ್ತ್ರದಿಂದ ಹಿಡಿದು ವಿಮಾನಗಳ ಹಾರಾಟ, ಮದ್ಯ ಮಾರಾಟ, ರೇಡಿಯೋ ಪ್ರಸಾರ, ಬಂಡವಾಳ ಭದ್ರತಾ ಪತ್ರಗಳ ಮಾರಾಟ, ಬಳಸಿದ ಕಾರುಗಳ ಮಾರಾಟ, ಛಾವಣಿ ವಸ್ತುಗಳ ವರೆಗಿನ ವ್ಯಾಪ್ತಿಯನ್ನು ನಿರ್ವಹಿಸುತ್ತವೆ.
ಸ್ಥಳೀಯ ಕಾನೂನುವ್ಯಾಪ್ತಿಗಳು ಒಳಗೊಂಡ ವ್ಯಾಪಾರ ಪ್ರಕಾರಕ್ಕೆ ಮನ್ನಣೆ ನೀಡದೆ ಕೇವಲ ಒಂದು ವ್ಯಾಪಾರ ನಡೆಸುವುದಕ್ಕೆ ವಿಷೇಷ ಪರವಾನಗಿಗಳು ಮತ್ತು ತೆರಿಗೆಗಳನ್ನು ಕೇಳಬಹುದು. ಕೆಲವು ವ್ಯಾಪಾರಗಳು ಅಸ್ತಿತ್ವದಲ್ಲಿರುವ ವಿಷೇಷ ನಿಯಂತ್ರಣಕ್ಕೆ ಒಳಪಟ್ಟಿರುತ್ತವೆ. ಈ ಉದ್ದಿಮೆ ಗಳು ಸಾರ್ವಜನಿಕ ಸೌಲಭ್ಯಗಳು, ಬಂಡವಾಳ ಭದ್ರತಾ ಪತ್ರಗಳು, ಬ್ಯಾಂಕಿನಲ್ಲಿ ವ್ಯವಹಾರ, ಜೀವವಿಮೆ, ಪ್ರಸರಣ, ವಿಮಾನಯಾನ ಮತ್ತು ಆರೋಗ್ಯ ಪಾಲನೆ ಒದಗಿಸುವವರನ್ನು ಒಳಗೊಂಡಿವೆ. ಪರಿಸರ ನಿಯಂತ್ರಣಗಳು ಕೂಡ ಬಹಳ ಜಟಿಲವಿವೆ ಮತ್ತು ಅನಿರೀಕ್ಷಿತ ರೀತಿಗಳಲ್ಲಿ ಹಲವು ಪ್ರಕಾರಗಳ ವ್ಯಾಪಾರಗಳ ಮೇಲೆ ಪ್ರಭಾವ ಬೀರಬಹುದು.
ವ್ಯಾಪಾರ ಒಡೆತನದ ಪ್ರಕಾರಗಳು ಆಡಳಿತ ವ್ಯಾಪ್ತಿ ಬದಲಾದಂತೆ ಬದಲಾಗುತ್ತವಾದರೂ, ಹಲವು ಸಾಮಾನ್ಯ ಪ್ರಕಾರಗಳಿವೆ:
ಏಕಮಾತ್ರ ಒಡೆತನ: ಏಕಮಾತ್ರ ಒಡೆತನ ಒಬ್ಬನೇ ವ್ಯಕ್ತಿಯಿಂದ ಹೊಂದಲ್ಪಟ್ಟ ವ್ಯಾಪಾರ. ಮಾಲೀಕ ತಾನೇ ಸ್ವಂತವಾಗಿ ನಿರ್ವಹಿಸಬಹುದು ಅಥವಾ ಇತರರನ್ನು ನೇಮಿಸಿಕೊಳ್ಳಬಹುದು. ಮಾಲೀಕ ವ್ಯಾಪಾರ ತಂದುಕೊಂಡ ಸಾಲಗಳ ಸಂಪೂರ್ಣ ಮತ್ತು ಅಪರಿಮಿತ ವೈಯಕ್ತಿಕ ಹೊಣೆಗಾರಿಕೆ ಹೊಂದಿರುತ್ತಾನೆ.
ಪಾಲುದಾರಿಕೆ: ಪಾಲುದಾರಿಕೆ, ಎರಡು ಅಥವಾ ಹೆಚ್ಚು ವ್ಯಕ್ತಿಗಳು ಲಾಭ ಮಾಡುವ ಸಾಮಾನ್ಯ ಧ್ಯೇಯಕ್ಕಾಗಿ ಕೆಲಸ ನಿರ್ವಹಿಸುವ ಒಂದು ವ್ಯಾಪಾರದ ಪ್ರಕಾರ. ಪ್ರತಿ ಪಾಲುದಾರ ಪಾಲುದಾರಿಕೆ ತಂದುಕೊಂಡ ಸಾಲಗಳ ಸಂಪೂರ್ಣ ಮತ್ತು ಅಪರಿಮಿತ ವೈಯಕ್ತಿಕ ಹೊಣೆಗಾರಿಕೆ ಹೊಂದಿರುತ್ತಾನೆ. ಪಾಲುದಾರಿಕೆಗಳ ಮೂರು ವಿಶಿಷ್ಟ ವರ್ಗೀಕರಣಗಳಿವೆ: ಸಾಮಾನ್ಯ ಪಾಲುದಾರಿಕೆ, ಪರಿಮಿತ ಪಾಲುದಾರಿಕೆ, ಮತ್ತು ಪರಿಮಿತ ಹೊಣೆಗಾರಿಕೆಯ ಪಾಲುದಾರಿಕೆ.